Alle nyheder Arkiv - Visitnepal\nMount Everest ekspeditioner og bestigninger Der er mange på Everest i foråret 2021 fra Nepal, faktisk over 400 og det er rekord mange. Det betyder at der er omkring 1.500 personer i base camp og nok 1.000 på bjerget fra sydsiden, hvilket er langt udover hvad der på alle måder er etisk forsvarlig. Det handler i sidste ende om økonomi og det er til at forstå, for oven på et hårdt prøvet Nepal efter et år uden turister, står landet til at mangle 1,5 mio. jobs i runde tal. Men det handler også om elendig planlægning og styring fra de nepalesiske myndigheder, der i endnu et desperat forsøg på at kontrollere “forretningsgangen” har sat “slots” ind til de forskellige ekspeditioner, dvs. hvornår de må gå mod toppen hvilket sammen med reglerne om ikke at måtte fotografere på bjerget, nærmer sig det tragikomiske. De fleste Everest bestigninger er formodentlig ret ligegyldige i forhold til bjergbestigningshistorien, men er selvfølgelig en voldsom stor personlig målsætning og bedrift, som man er alle forundt. Der er et meget spændende forsøg på Mt. Everest, den utrolige Kilian Jornet vil forsøge at lave den aldrig gennemførte travers fra Vestgraten på Everest og hele traversen direkte til Lhotse – uden ilt. Det er et meget svært og vildt projekt, som bliver spændende at følge. Annapurna bestigning Hele 67 personer toppede Annapurna – det største antal nogensinde – men desværre også i en uskøn metode, der måske fortæller en vej ind i fremtidens 8000-meter ekspeditioner. Bjerget var […]\nDet genopførte Dharahara indvies ultimo april Genopbygningen af det jordskælvsbeskadiget Dharahara, bedre kendt som Bhimsen Tower er nær afsluttet, og så bliver der mulighed for 360 graders panoramaudsigt over Kathmandu-dalen. Dharahara blev bygget i 1832 af Nepals daværende premierminister Bhimsen Thapa efter ordre fra dronning Lalit Tripura, der var regent i en kort periode og blev optaget på UNESCOs verdensarvsliste tilbage i 1979. Bhimsen Tower har ført til mange sjove anekdoter og undret mange gennem tiderne og var ikke en minaret, men et gammelt vagttårn. I jordskælvet i Nepal – på søndag seks år siden, sank Bhimsen Tower i grus – og er altså nu genopført og Kathmandu har et af sine mange varetegn tilbage.\nI 2012 købte Nepal Airlines seks kinesiske Harbin Y12 fly, der skulle indsættes på indenrigsruter i bjergene, hvor man typisk har brugt Dash 6, De Havilands populære ”Twin Otter”, men også Dornier og LET mv. Det er ikke første gang man har set Y12 i Nepal, således havde Nepal Airways en tilbage i 1990’erne som forulykkede i Jomsom (9N-ACS). Men indkøbet og lånene har været nærmest katastrofale, for både de to ”Xian MA60’erE” og ”Harbin Y12’erne” er håbløse og enormt dyre at vedligeholde udover at alle andre end Nepal Airlines, tydeligt har stillet spørgsmålstegn til flyets ydeevne og sikkerhed. Handlen blev indgået med Kina i 2012 med levering i 2014 efter et lån på 408 mio. yuan og anden infrastrukturhjælp, og var kravet vistnok klart kinesisk krav. I Bangladesh fandt man ikke flyene som egnet, men det gjorde Nepal desværre, da kineserne fik dem overbevist om at Y12 var en slags ”Twin Otter” fastvingefly med plads til 17 personer. Og MA60 med plads til 60 passagerer blev sammenlignet med den fantastiske ATR-72. Der har været et par småulykker med Y12, og de har de seneste år været grounded med flyveforbud – og nu har regeringen endelig vedtaget at sælge dem eller lease dem ud, for det har været en kostbar affære. #y12, #twinotter, #nepalairlines, #nepaltourism\nCorona vaccination Nepal\nCOVID vaccination blandt rejsefolket er i gang i Nepal De næste fem dage kan alle medlemmer af Tourist Guide Association, Nepal Tourist Vehicle Association, Hotel Association Nepal og Trekking Agencies Association of Nepal samt en del af personalet ved grænseovergange, blive vaccineret mod COVID som en del af Nepals frontlinje-personale efter at sundhedsvæsen og ældre er blevet vaccineret. I slutningen af marts havde Nepal vaccineret godt 1,8 mio. personer, langt de fleste med COVIshield, Astrazeneca\nIndrejse til Nepal – hvad er op og ned\nIndrejse til Nepal – hvad er op og ned i en coronatid (forår 2021) I skrivende stund her ultimo marts, har det været fremme i adskillige medier at Nepal er åben for rejser, for alle med en negativ test eller vaccinationsbevis. Men fakta er at der stadig er hotelkarantæne for alle udenlandske turister. Alle er i ordkrig med alle og retningslinjerne sejler en kende, så det eneste vi kan forholde os til, er at der er karantæneregler endnu. Ankomst til Kathmandu lufthavn Hvis der er en ting, som den nepalesiske regering er ekspert i, er det uklarhed og svævende udmeldinger om retningslinjer, men det er ikke noget der tyder på en ændring lige med det første, inden maj måned. Udmeldingen gik på: • Visum ved ankomst i TIA • Indrejse med negativ test eller vaccinationsbevis Fakta er: • Ingen visumudstedelse ved ankomst (og ambassaderne er i tvivl om reglerne) • 7 dages karantæne fra ankomst, fremvisning af negativ test og så skal man yderligere testes på femtedagen Det bliver formodentlig ændret hen over foråret, sommeren – men den interne forvirring er nær total\nNepal ændrer igen regulativerne for tilladelser til Everest\nOg ikke til det bedre Efter de groteske scener på verdens højeste bjerg i 2019, er der kommet nye og virkelige besynderlige regler fra Nepal omkring Everest ekspeditionerne. Ikke COVID regler, men STUPID regler, som ikke løser kernen i udfordringen omkring Everest. Måske har I set billeder fra Everest i 2018 og endnu værre i 2019, men lange køer i Isfaldet og omkring Sydtoppen, som gik verden rundt med en vis undren. De har med god grund og rimeligt nok kastet et negativt billede på Nepal og deraf omdømme, men MoT, Nepals turistministeriet, har taget en anden vinkel til at ”løse problemerne”, de er nærmest til grin. Grunden er 11 nye retningslinjer som de netop har offentliggjort – sjovt nok kun skrevet på nepalesisk og ikke udsendt på engelsk. Nogle af reglerne har eksisteret i flere år, men ikke altid håndhævet, men Mira Acharya CEO for ”Mountaineering Division” i turistministeriet udtalte til Kathmandu Post, at man reelt ikke må tage billeder (fotos!!) eller video undervejs på Everest og bruge eller dele uden tilladelse. Altså i stil med at bjerget er en statshemmelighed, eller som om mobiltelefonen ikke var opfundet. Men det dårlige lys fra køerne på Everest 2019, som er regeringens egen skyld – fører nu til den komiske beslutning. Selv vedholdende støtter af regulativerne på Everest, kan godt se at denne er helt latterlig. Grunden til de lange køer og håbløse situation, var for mange tilladelser, men også et ultra kort vejrvindue, alt for mange ikke-kvalificerede bjergbestigere (uerfarne) og […]\nBuddhistisk flag Buddhistisk flag som man ofte finder dem i Nepals bjergegne og ved Bhoudanath i Kathmandu-dalen. Farver symboliserer hver deres betydning. Ex. betyder: – blå betyder ”medfølelse” – gul betyder ”middelvejen dvs. den tibetanske buddhisme” – rød symboliserer ”velsignelser” – hvid betyder ”renhed” – orange symboliserer ”visdom” – og det sjette bånd, kombinationen, symboliserer ”visdommen i Buddhas lære”.\nStærkt faldende besøg ved Annapurna\nIgennem godt 30 år, siden 1989, har Nepal udgivet statistikker for besøgende udlændinge i Annapurna-området. 1989: 36.584 1990: 35.811 2018: 180.070 2019: 181.000 2020: 18.796 (nærmest alle inden 12. marts) 2020 er altså dermed det lavest nåede antal vandrere og besøgende i Annapurna Conservation Area Project (ACAP) gennem alle de år, statistikkerne er udgivet. Hvis ikke corona var opstået og på trods af den ringe start og arbejde med VNY20, Visit Nepal 2020, tegnede alt til at 2020 alligevel ville blive et rekordår i Annapurnaområdet, trekking i Annapurna. ACAP er et stærkt program der styres gennem ”National Nature Conservation Trust” (NNCT) og dækker et gigantisk område på 7.629 km2, bureaukratisk dækket ind i fem distrikter og 15 landsbykommuner. Se mere om vandreferie i Nepal og Annapurna trekking\nDyrelivet i Dolpo i stigning\nShey Phoksundo-nationalpark (SPNP) på 3.555 km2, bedre kendt som Dolpo og delvist Mugu i vest, har registreret betydelig succes med sikringen af det store dyreliv. Dette har været muligt gennem fælles indsats mellem lokalbefolkningen og myndighederne. Dolpo har er af Himalayas bedste højlandhabitater for sneleopard, Himalaya-ræv, blåfår (bharal/Na), Chiru (tibetansk antilope), kiang (vildhest) og ghoral-antilope for at nævne nogle af de mest spektakulære dyr. Blåfåret er det dyr, der har klart sig allerstærkest de seneste år. Antallet er fordoblet på få år, så der alene i Dolpo er over 4.000 i SPNP alene. Det er en fantastisk bedrift, at krybskytteri er bragt så langt ned og det kan altså læses i både artsdiversitet og antal dyr, der er i stor stigning i hele Dolpo. Der er fundet hele 200 fuglearter og 32 arter af sommerfugle – og sågar den røde Panda, som man regner det kun findes 400 af i Nepal. Dolpo: https://www.kiplingtravel.dk/rejser/asien/nepal/dolpo-shey-gompa\nKathmandu-Terai Fast Track kommer ”on Track”\nHæren overtager arbejdet med ”Madhes Expressway” Der er under 90 kilometer fra det flade lavland i Terai, til Kathmandu – men det har historisk set taget alt mellem flere dages vandring, til en kabelbane i 1950’erne (som er en virkelig god idé) og så til nutiden med en køretid fra 6 til 10 timer. Og derfor har der i mange år været ønske om en direkte vej med knap 90 broer og et ukendt antal tunneller stik syd-nord mellem lavlandet og Kathmandu med en køretid på en time, og dermed nøglen til en ny international lufthavn i Nijgadhj samt det tæt beboede Terai – og Indien selvfølgelig. Den omdiskuterede hurtigrute, er dog nået godt 10% af vejen og nu overtager hæren byggeriet af vejprojektet. Den oprindelige plan hed 2024, men det er nok udsat nogle år endnu. Foto lånt af RepublicaNepal\nNepals nye vej til Lukla åbner snart\nHighway til Everest – nok ikke det du havde forestillet dig Hovedvejen til Everest åbner snart, har det lydt i flere nepalesiske medier det seneste års tid. Overskrifterne er ofte ganske misvisende. For det første er en Highway i Nepal ikke det, vi forstår ved en hovedvej i Danmark eller stort set alle andre lande i verden. Og det vil i bedste fald tage 15-18 timer at køre fra Kathmandu. Brudstykker vil være grusvej og meget bumpet kørsel ad snørklede bjergveje. Hvor langt går vejen? Bare rolig – der kommer ikke vej til selve Everest-området ind i Sagarmatha National Park i Khumbu-dalen. Vejen stopper ved Chaunri Kharka nær Lukla, og Sherpaerne ønsker slet ikke en vej til Namche bazaar og videre, da det vil være ødelæggende for turismen og dermed deres levebrød. Flyve til Lukla eller køre? Projektet blev søsat for en del år siden, men har været reelt i gang de seneste seks år. På den positive side ligger, at der vil komme lidt færre fly, da mange varer fremover kan køres ind og endda billigere end i dag. Men for rejsende er det svært at se vejen ”Everest Highway” som et godt eller brugbart alternativ. Dog kan det vise sig, at man kan flyve til Phaplu og køre de sidste 3-5 timer op til Lukla, men ellers er og bliver Luklas ”Tenzing- Hillary Airport” den primære adgangsvej til Everest base camp de næste mange år. Alternative tilgang til Everest trekket Der er […]\nNy højde på Mt. Everest?\nHvor højt er Everest efterhånden i disse dage? Efter 15 års lettere uenighed om noget så relativt uvigtigt som højden på Mt. Everest har Nepal og Kina nået konsensus om at annoncere den nye højde på verdens højeste bjerg her i slutningen af 2020. Det er bl.a. detaljer som, hvorvidt man måler is og sne, eller det er øverste klippe osv. Begge lande har opmålt højden og er nået frem til stort set samme resultat og sne/is tages med. Tidligere har kineserne målt Everest til 8.844 meter, Nepaleserne til 8.850 meter og standardangivelsen er 8.848 meter (29.035 fod). Nepal har formået at bruge 1,3 mio. USD på formålet, kineserne i Tibet formodentlig et langt større beløb, eller omkring små 1,4 mio. kr. pr. meters uenighed. Det bliver sjovt at se, hvad de er kommet frem til. Her er bjerget – og højt er det.\nMachapuchare – Fiskehalebjergets næsten 7.000 himmelstræbende meter er nok et af Nepals mest berømte og mest fotograferede bjerge. Det er helligt og må ikke bestiges, men dog fik legendariske Jimmy Roberts tilladelse til en ekspedition i 1957 med klatrerne Noyce og Cox. De vendte om ca. 50 meter under toppen, præcis som de højt og helligt havde lovet Kong Mahendra. Bill Denz var ulovligt på Machapuchare i 1980 (og senere på Melungtse beliggende nord for Rolwaling) og omkom kort efter i en lavine på Makalu. Det vides derfor ikke med sikkerhed, om der har været nogen på toppen af Machapuchare. Bjerget er som Shivas bolig, helligt, og der udstedes gudskelov ikke tilladelser til ekspeditioner. Vi andre kan bare nyde udsigten helt nede fra hotellet i Pokhara eller på stierne undervejs.\nRani Pokhari – dronningens sø – har været et markant varemærke gennem 300 år i Kathmandu og er nu restaureret efter jordskælvet for godt fem år siden. Den 25.000 m2 store sø ligger lige nord for Tundikhel og Ratna Park. Søen blev opført som den østlige bygrænse og har et lille nu genopført Shiva-tempel i midten.\nTengpoche Rinpoche er død\nAbbeden i et af Sherpaernes vigtigste klostre (Dawa Choling Gompa, bedre kendt som Tengpoche), Ngawang Tenzing Zangpo Rinpoche er død i en alder af 86 år. Klosteret, der ligger på vejen mod Mt. Everest, blev opført af Lama Gulu i 1916 og har været ødelagt af jordskælv i 1934 og en stor brand i 1989. Her et lille potpourri fra Tengpoche med Rinpoche og klostergrunden taget af Klavs Becker Larsen i 1951, til senfirserne over branden i 1989 til 2015 og 2019.\nNepal ligger mellem Indien i syd, vest og øst samt Tibet-Kina i nord. Nepal har aldrig været koloniseret, selv om både indere og englændere har både forsøgt og i lange perioder styret nepals udenrigspolitik. Nepal var et enevælde og kongedømme indtil 1990 og derefter et konstitutionelt monarki indtil 2008. Undervejs gennem demokratiprocessen røg landet ind i korruption og elendig regeringsførelse, hvilket blandt andet førte til et næsten 10 år langt maoistiske oprør. Nu er Nepal en føderal republik bestående af syv provinser som er vist på kortet. Hver provins består af mellem 8 og 14 distrikter. I alt er der 77 distrikter, som så igen er opdelt i 753 bykommuner og 460 landkommuner. Nepals største byer er i rækkefølge: Katmandu, Patan, Pokhara, Biratnagar, Birganj, Nepalganj, Mahendranagar, Butwal, Bharatpur, Hetauda, Dharan, Janakpur og Bhaktapur.\nHvor mange danskere forsøgte sig på at bestige en af Himalayas kæmper? Trekking Peaks 2019 I alt 78 danskere forsøgte sig på en af Nepals Trekking Peaks i 2019. Hvor mange der reelt forsøgte og har været over base camp, vides ikke. Ej heller topstatistikker. Bjerg Antal Cholatse 2 Kyajo Ri 2 Lobuche West 1 Singuchilu 1 Mera Peak 26 Island Peak 44 Lobuche Peak 2 I alt 78 Expedition Peaks 2019 De store bjerge var ikke så trængte af danskere i 2019, og det var igen de mest populære, nemlig selve Mount Everest og så Ama Dablam, der også ligger i Everest-området. Ama Dablam 1 Everest 3 (to fra Nepal og 1 fra Tibet) I alt 4 Danskere på bjergbestigning i alt 82\nI dag d. 20. august er det 40 år siden, en af Himalaya-historiens mest utrolige og allerstørste bedrifter fandt sted. Reinhold Messner (der godt to år før, sammen med Peter Habeler, stod for første bestigning af Everest uden ilt), tager til Tibet i juli 1980 og akklimatiserer en hel måned, inden han drager mod Everest. Det er midt i monsunen, og fra Rongbuk går det til den fremskudte basislejr i 6.400 meters højde, hvor hans canadiske kæreste Nena Holguin er med. Den 18. august går han alene – som den eneste person på hele Everest – op i North Col og falder delvis i en spalte og overlever ved et mindre mirakel. Herfra stiger han diagonalt ind mode den store Couloir og følger dermed George Finch and Geoffrey Bruce fra 1922-forsøget. Det er en lang og farlig travers, og han sætter anden lejr op i 8.200 meters højde. På tredjedagen stiger han ind i selve ”The Great Couloir” og går direkte mod toppen, inden han topper Everest – som den første og eneste helt alene på bjerget (reel solo), uden ilt og på en ny rute (i alle fald variant). Det er ikke sket siden, og det er ikke sikkert, det nogensinde kommer til at ske igen. Han er på toppen ca. kl. 13 og tager et foto af trefoden, som kineserne satte op i 1975. Samme dag går han ned i nær trance og fortsætter hele vejen til den fremskudte basislejr i ét hug. Det er […]\nDen 19. juli 2976 blev Sagarmatha National Park indviet, og i 1979 blev den optaget i UNESCOS World Heritage Sites. Nationalparken er naturligt nok domineret af verdens højeste bjerg, Mt. Everest, og området strækker sig over 1.148 km2 og ikke mindre end 6.000 vertikale meter, fra 2.845 meter i Monjo til Everest’s 8.848 meter. Mod nord i Tibet har kineserne oprettet ”Qomolangma National Nature Preserve”, og mod øst grænser Sargamartha nationalpark direkte op til Makalu Barun National Park. Det meste af området er over 3.000 meters højde, og der er 118 fuglearter og pattedyr, som Himalaya Thar, moskushjort, Himalaya-goral og den sjældne Serow-thar, bjergmus, langur og mår samt nok et sjældent strejf fra ulv, sneleopard, sortbjørn og rød panda gennem tiderne. Bevoksningen er sparsom, men der er masser af sølvbirk og rhododendron, fyr og silkefyr, skarntydegran og så et væld af små fine højlandsblomster som f.eks. kugleprimula og højlands-ensian. Der bor omtrent 3.500 mennesker i nationalparken, primært Sherpa-folket, og de største byer er Khumjung, efterfulgt af den berømte Namche Bazaar og så Pangboche, Kunde og Thame.\nDer etableres “Fast track” mellem den nye internationale lufthavn og Lakeside. Konstruktionen af den nye lufthavn i Pokhara, skrider frem efter planen og ser ud til at åbne i 2021. Landingsbanen bliver 2.500 meter lang og 45 meter bred og kan dermed håndtere fly af typen Airbus A320 og Boeing 737 osv. De første fly landede i Pokhara omkring 1951-52, men en egentlig lufthavn, og dermed Pokharas første, blev opført i 1970 med japansk hjælp – og den ligger efterhånden midt inde i Pokhara og vender således, at den ikke kan benyttes af større flymaskiner. I Nepal håber man på international trafik fra f.eks. Kina, Indien, Emiraterne osv., og i optimismens navn udvides vejen mellem Talchowk og Begnas med hjælp fra Verdensbanken, så der bliver en Fast Track mellem lufthavnen og Pokhara Lakeside.\nForbedringer i Kathmandu lufthavn\nKathmandu lufthavn har faktisk gjort rigtig meget (godt for en gangs skyld) her under corona-nedlukningen. Lufthavnsmyndigheder er i gang med at forbedre faciliteterne ganske mærkbart, så når først de indenrigs- og internationale flyvninger bliver genoptaget, er det følgende indsatser som vi kommer til at opleve Landingsbanen er blevet forlænget fra 3.000 meter til 3.300 meter Der er nu 13 parkeringspladser til Intl. (Widebody) fly, mod 9 før Der er 6 nye Boarding gates Immigrationen har fået en overhaling Efter bagageudleveringen, er der nu en overdækket gangbro direkte til parkeringsområdet, hvor der for øvrigt skal være restauranter og andre faciliteter. Den gamle indenrigsterminalbygning blive renoveret Den internationale terminal udbygges mod vest og syd\nEfter et fejlslået “Visit Nepal 2020” efterfulgt af corona-virus og det meste af en tabt højsæson, venter alle spændt på efterårssæsonen i 2020. Nepal Mountaineering Association (NMA) har allerede slået alarm, da krisen ser ud til at fortsætte i nogle markeder – og både lodges i Chitwan og landets større hoteller holder lukket indtil udgangen af september, da man ikke påregner de sædvanlige indrejser fra Indien og Sri Lanka etc. henover sommeren. Formanden for NMA, Santa Bir Lama er ikke fortrøstningsfuld på branchens vegne for efterårssæsonen, som er den helt store rejsesæson i Nepal. Han frygter en voldsom nedgang, efter en rundspørge blandt Nepals ufattelige 2.600 trekkingbureauer (hvoraf 5% er reelle selvkreerende) viser mellem 60% og 80% aflysninger, hvilket er en voldsom reaktion 5-6 måneder inden sæsonstart. Det kan føre til massearbejdsløshed, konkurser blandt rejse- og trekkingbureauer og ikke mindst kollaps i hotelmarkedet, hvor der i de her år er heftige investeringer i 4* og 5* stjernet hoteller i Nepal, som er koncentreret i Kathmandu, men også i Terai og stort set alle større byer. De afledte effekter er så restauranter, transportsektor osv. Pt. er der ingen nepalesiske hjælpepakker, og branchen står på egne vaklende ben og håber på et lille mirakel i kampen mod COVID-19.\nFugle i Nepal\nFuglerejser i Nepal Blandt de forventede fuglearter på mange Nepal fuglerejser er blandt mange: Slangehalsfugl, Asiatisk Dværgskarv, Rishejre, Gulnæbbet Hejre, Asiatisk Gabenæbstork, Uldhalsstork, Gul Træand, Tophvepsevåge, Black Eagle, Crested Serpent og Mountain Hawk Eagle, Høgeørn, Shikra, Broget Kærhøg, Steppeørn, Stor Skrigeørn, Kalij Pheasant, Red Junglefowl (tamhønsenes stamfader), Påfugl, Bengal Florikan, , Ibisnæb, Indisk Vibe, Stylteløber, Østlig Turteldue, Emerald Dove, Lille Alexanderparakit, Alexandrine Parakeet, Plum-headed Parakeet, Spotted Owlet, Lille Sejler, Smyrnaisfugl, Gråfisker, Chestut-headed og Blue-breasted Bee-eater, Lille Grøn biæder, Greater og Lesser Yellownape, Himalayan og Lesser Flameback, Coppersmith, Great, blue-throated og Lineated Barbet, Rosenpiber, Rispiber, Tajgapiber, Citronvipstjert, Brun Vandstær, Rubinnattergal, Blåstjert, Golden bush Robin, Gulddrossel, Sortstrubet Drossel, Grey-winged Blackbird, Chestnut-headed og Grey-bellied Tesia, Spotted Bush Warbler, Buskrørsanger, Lundsanger, Himalayasanger, Lemon-rumped Warbler, Yellow-vented Warbler, Buff-barred Warbler, Vestlig Kronsanger, Brun Løvsanger, Brun og Langhalet Tornskade,Taigafluesnapper, Little og Spotted Forktail, over 20 arter mange larmdrosler (bl.a. Spiny Babbler og Cutia), Crimson og Mrs. Gould´s Sunbird og Tibetansk Sisken. Dette er kun et spredt udpluk, med hovedvægt lagt på lokale specialiteter samt de arter, der er særligt aktuelle som gæster i Europa. Der er også Florican Bengalis (Florikan) i dele af Chitwan og selvfølgelig Ibisnæb (ibisbill), som vi ofte har set i Terai, nær vores lille lodge. Pulchowki-bjerget – Kathmandu-dalens store fuglelokalitet Fuglemæssigt byder Kathmandudalen på en virkelig perle i form af bjerget Pulchowki, der fra 1500 meter strækker sig op til 2.700 meter – højere op end noget andet punkt syd for Kathmandu. Bare en times køretur fra Kathmandu ligger dette […]\nÅret der gik i Nepal på rejsefronten (statistik for 2019)\nDen nepalesiske turisme gik frem med beskedne 2% i 2019, noget mindre end håbet fra både myndighedernes såvel som turismeindustriens side. Det har skabt en del panderynker blandt Nepals primære incoming bureauer og hoteller mv., som længe har haft en ret voldsom målsætning på 2 mio. turister i 2020. Der kom 4.596 danskere til Nepal i 2019 – 268 over grænsen og 4.328 til Kathmandu lufthavn. Antal danskere i Nepal 1990: 840 1994: 3.332 2000: 4.847 2005: 1.770 2009: 4.464 2014: 5.150 2016: 4.082 2017: 4.287 2018: 4.420 2019: 4.596 Rejser til Nepal – samlet tal Turismen i har altid været marginal. Dels grundet besværlig rejsevej til landet, dels grundet dårlig infrastruktur 1960: 4.637 1970: 45.970 1980: 163.000 1990: 254.885 2000: 463.646 2010: 602.867 2012: 803.092 2015: 538.970 2017: 940.218 2018: 1.173.072 2019: 1.197.191 Top 10 lande i Nepal: Indien: 254.150 Kina: 169.543 USA: 93.218 Storbritannien: 61.144 Sri Lanka: 55.869 Thailand: 41.653 Australien: 38.972 Tyskland: 36.641 Myanmar: 36.274 Frankrig: 30.646\nPoon Hill og Ghandruk, Nepals mest berømte bjerglandsby\nGhorpani, Poon Hill og Ghandruk (Ghandrung) havde besøg af 109.000 rejsende i 2019 ifølge Annapurna Conservation Area Project. Alle, der vandrer i Nepals bjerge, får tjekket deres trekking permit, TIMS card, og derfor er tallene valide. De fleste, 59.600 vandrere, kom fra Birethanti i syd og 33.000 fortsætter via Chhomrong nordpå til ABC, Annapurna Base Camp Annapurna er klart Nepals mest populære trekkingområde grundet de mange tehuse og simple hoteller, der ligger på stort set alle vandreruter.\nSafari i Nepal – Nepals kattedyr tæller nu 12 arter\nRustplettet kat er nu i Sukhla Phanta Den mindste af vildkattene, den rustplettede kat (Prionailurus rubiginosus), har hidtil været anset for kun at leve i Indien og på Sri Lanka. Men nu er den set i Nepal et par gange, nærmere bestemt i Sukhla Phanta National Park i Vestnepal. Katten er fanget på fotofælder, som egentlig var beregnet til tiger-tælling (Panthera Tigris) i nationalparken. Desuden er den observeret i Nepals fine Bardia National Park. Med den rustplettede kat er der nu hele 12 kattearter i Nepal. Alle er stærkt truede, dog er leoparden stabil: Tiger (Panthera Tigris). Nepals Terai og lidt ind i Foot Hills Leopard (Panthera Pardus). Over hele Nepal op til næsten 3.000 meter Sneleopard (Panthera Unica). Dolpo, Kanchenjunga, Annapurna Conservation Area Træleopard (Neofelis Nebulosa). Midt og Centralnepal Eruasisk Los, (Lynx Lynx). Dolpo, Mustang og Humla Asiatisk Guldkat (Catopuma Temminckii). Makalu-Barun National Park Fiskekat (Prionailurus Viverrinus). Chitwan National Park Junglekat (Felis Chaus). Pulchowk Asiatisk Leopardkat (Prionailurus Bengalensis). Annapurna Conservation Area, Makalu-Barun National Park Marmorkat (Pardofelis Marmorata). Sydlige Kanchenjunga Pallas Kat (Otocolobus Manual). Annapurna Conservation Area Plus altså nu Rustplettet kat (Prionailurus rubiginosus). Suklaphanta og Bardia\nNepal kalender festivaller og helligdage 2020\n11 Jan Lørdag Prithvi Jayanti 15 Jan Onsdag Maghe Sankranti 25 Jan Lørdag Sonam Losar 30 Jan Torsdag Martyrs’ Day 19 Feb Onsdag Prajatantra Diwas 21 Feb Fredag Maha Shivaratri 25 Feb Tirsdag Ghyalpo Losar 8 Mar Søndag International Women’s Day 24 Mar Tirsdag Ghode Jatra * 2 Apr Torsdag Ram Navami 14 Apr Tirsdag Nepali New Year 24 Apr Fredag Loktantra Diwas 1 Maj Fredag Labour Day 7 Maj Torsdag Buddha Jayanti 25 Maj Mandag Ramjan Edul Fikra 28 Maj Torsdag Ganatantra Diwas 31 Jul Fredag Edul Aajaha 3 Aug Mandag Raksha Bandhan 11 Aug Tirsdag Shree Krishna Janmashtami 11 Aug Tirsdag Gai Jatra * 21 Aug Fredag Hartalika Teej * 23 Aug Søndag Rishi Panchami * 26 Aug Onsdag Gaura Parba 1 Sep Tirsdag Indra Jatra * 7 Sep Mandag Nijamati Sewa Diwas * 19 Sep Lørdag Constitution Day 17 Okt Lørdag Ghatasthapana 23 Okt Fredag Fulpati 24 Okt Lørdag Maha Ashtami 25 Okt Søndag Maha Navami 26 Okt Mandag Vijaya Dashami 27 Okt Tirsdag Ekadashi 28 Okt Onsdag Dwadashi 30 Okt Fredag Kojagrat Purnima 15 Nov Søndag Laxmi Puja 16 Nov Mandag Govardhan Puja 17 Nov Tirsdag Bhai Tika 20 Nov Fredag Chhath Puja 30 Nov Mandag Guru Nanak Jayanti * 25 Dec Fredag Christmas Day 29 Dec Tirsdag Udhauli Parva 30 Dec Onsdag Tamu Losar\nHuman Empowerment Tea er en ganske særlig te. Når du køber Human Empowerment Tea støtter du Bhakanje Tea Cooperatives arbejde med at skabe en tryg og bæredygtig fremtid for lokalbefolkningen i et af Nepals fattigste områder. Lige nu har vi over 70.000 teplanter på vej op og næste skridt er at etablere en lille tefabrik til forarbejdningen af bladene. Overskuddet fra salget af denne te går til Bhakanje Tea Cooperatives fortsatte udvikling. Human Empowerment Tea er udvalgt og importeret af A.C. Perchs Tehandel, og projektet drives i tæt samarbejde med de to NGO’er Human Practice Foundation og Nepal Help. Se Human Empowerment Tea hos Perch Tehus her.\nNepalaften i Asia House, København\nVelkommen til Visit Nepal year 2020 – ved ambassadør Yuba Nath Lamsal Lars Gundersen introducerer aftenen og byder velkommen til to spændende foredrag med: Ole Ejnar Hansen, der fortæller om nogle af sine bedste eventyr i Nepal. Ole er en af de allermest erfarne Nepalrejsende og har trekket i stort set hele Nepal. Se også hans bog, ”HIMALAYA – The Enlightend Yak”. Efter pausen kommer Søren Gudmann og fortæller om ekspeditioner i Himalaya og sin flotte Everest bestigning i 2005. Søren Gudmann var første dansker på ”Seven Summits” og har været på en stribe ekspeditioner kloden rundt. Se også Sørens bog ”Topfeber, de syv tinder på rekordtid”. Der vil være let mad og drikke i aftenens løb og vi regner med at takke af ved 19:30 tiden. Tilmelding senest 08-01-2020 er nødvendig, der er kun få pladser i Asia House. Tilmelding sker på: visa2nepal@gmail.com Eller Tel: 44444035, 44444026 Cirka program: 17:30: Velkommen ved ambassadør Yuba Nath Lamsal 17:45: Introduktion ved Lars Gundersen 18:00: Ole Ejnar Hansen 18:35: Pause 18:50: Søren Gudmann 19:30: Tak for i aften\nStort set alle fly til Everest og Lukla afgår nu fra Ramechhap. Når Everest-sæsonen for trekkere og bjergbestigere starter op foråret 2020, er det tredje sæson, hvor den lille usete Manthali Airport i Ramechhap får al trafikken. Siden foråret 2019 er stort set al trafik gået fra den lille lufthavn beliggende omtrent fem timers kørsel fra Nepals hovedstad. Grunden er Kathmandu lufthavns overbelastning og et fokus på de dollarindtjenende Lukla-flyvninger. Derfor har den lille lufthavn i Ramechhap nu op til 85 daglige take off og landinger, hvor den for et år siden nærmest kun havde et enkelt charterfly om ugen. Den lille Airstrip er fra 1979 og blev først asfalteret i 2016, så den kunne håndtere ti cargofly dagligt, men reelt har den stået ubrugt hen i årevis. At Lukla fly nu foregår fra Ramechhap betyder, at man som rejsende skal fra Kathmandu på en ca. fem timers køretur til Mulkot for at overnatte. Tidlig næste morgen køres til selve Ramechhap airstrip, hvorfra det tager 15-20 min. at flyve til Lukla. Pt. er der ingen faciliteter til de op til 800 daglige gennemgangere i Ramechhap i sæsonen. Begrundelsen er god nok, da det er for at lette Kathmandu lufthavn for et stort antal fly dagligt – op mod de 85-90 fly til/fra Lukla på de travleste dage. Problemet er, at oplevelsen ikke er god – i hvert fald ikke endnu. Ventetiden i Manthali/Ramechhap er meget kortere end i Kathmandus ikke specielt gæstfri indenrigsterminal. Det […]\nNepal statistik – 975.000 indrejser indtil oktober\nAf de 975.557 besøgende til Nepal er 820.499 ankommet i TIA, Kathmandu lufthavn og 155.058 over landegrænserne. Alene oktober 2019 har budt på 143.870 indrejser, eller 10% mere end i 2018. Heraf var knap 22.000 fra SAARC landene (de sydasiatiske lande) og godt 15.000 fra Kina – dvs. i år flere kinesere end indere i oktober (134.281 til dato). Det er ikke kun de asiatiske markeder, som er stigende – det er de vestlige markeder også, og således ankom 42.297 europæere til Nepal i oktober. De største nationaliteter er UK (8.672) Tyskland (7.308) og Frankrig (6.977) personer. Totalt er 199.003 europæere rejst til Nepal i de første ti måneder af 2019. USA stor for 12.109, Australien for 5.625 og Canada for 2.624 personer. I 2020 håber Nepal på to mio. turister i forbindelse med deres “Visit Nepal 2020”-kampagne, hvilket ikke bare bliver svært at lave markedsføring på, men også at håndtere. Et bud herfra er 1,1 – 1,3 mio. i 2020 og knap 5.000 fra Danmark.\nNepaleserne mener det\n5 års indrejsekarantæne og dødsfald i Rolwaling En spansk bjergbestiger får fem års karantæne for at rejse til Nepal efter at have besteget Chukyima Go, 6.258 meter, beliggende i Rolwaling, illegalt, dvs. uden bjergtilladelse. Undervejs omkom hans klatremakker, en 44 årig spanier, efter et styrt på ruten, hvorfor det på alle måder er en trist og tragisk sag. Vi kan kun opfordre til på det kraftigste at få styr på tilladelserne i Nepal og hjælpe landet med de relativt små beløb, som understøtter indtægten i landet.\nKineserne har overtalt Nepal til at sætte restriktioner på 73 områder i Nepal. Fra Taplejung i øst til Darchula i vest har Nepals regering indført restriktioner på blandt andet helikopterflyvninger. Det forlyder, at kineserne har haft held til at presse Nepal til de nye regler, efter flere vestlige diplomater og andre har besøgt de pågældende områder, som kineserne ser som en trussel i forhold til Tibet og deres ønske om Nepals entydige opbakning til ”One China Policy” Det betyder, at ingen helikoptere kan flyve uden først at have opnået tilladelse fra “Border and Immigration Department” og de respektive ”District Administration Offices”. Nepal Tourism Board (en som ønsker anonymitet) har udpeget områderne, som er berørt af loven til at inkludere: Faktulang (Taplegunj), Lelep ved Mikwakhola, Sijung i Olagchungola, Papung, Yampuding, Bhote Khola i Sankhuasabha samt Kimiathanka Chepuwa, Hatiya og Pawakhola i Makalu village Municipality. Desuden Ward No. 5 i Pasang Lamu village municipality i Solukhumbu, Lamabazar i Dolakha, Gosaikund i Rasuwa, Samagaun i Gorkha, Sirdibas, Churchet og Chekampar. Kineserne har desuden ønsket at få adgang til områderne for at se, om der skulle være tilhængere af Dalai Lama og et friere Tibet. Kineserne er meget opmærksomme på Nepals grænse til Tibet, og det er efter politisk pres lykkedes dem at få fjernet skræddernes ”Free Tibet”-T-shirts fra Kathmandus gader, tibetanske flag og andre Tibet-souvenirs, og det forlyder yderligere, at en del af presset bunder i et ønske om at få medadgang til Nepals potentielle forekomster af bl.a. mineraler. […]\n13 ottetusindere på 156 dage – hvad med nummer 14?\nNirmal Puja (Nims) har netop toppet Manaslu i sit forsøg på, at bestige alle fjorten 8.000’ere på under et år. 1: Annapurna, 23/4 2: Dhaulagiri, 12/5 3: Kanchenjunga, 15/5 4: Lhotse, 22/5 5: Everest, 22/5 6: Makalu 24/5 7: Nanga Parbat 3/7 8: Gasherbrum 1, 15/7 9: Gasherbrum II, 18/7 10: K2, 24/7 11: Broad Peak, 26/7 12: Cho Oyu, 23/9 13: Manaslu, 27/9 14: Shisha Pangma……. Tilbage står nummer 14, Shisha Pangma, som han forsøger at få tilladelse til nu her. Men da kineserne i Tibet af uvisse grunde ikke har åbnet for tilladelser til Shisha i efterårssæsonen, hænger den sidste af de 14 bjerge lidt i en tynd tråd. For the record: Den hidtidige rekord er af koreanske Kim Chang-Ho, der brugte 7 år, 10 måneder og 6 dage. Man kan diskutere, hvad det bibringer til bjergsporten og bjergbestigningen, men det er en utrolig flot bedrift. www.mountains.dk Foto er fra Nims og hans Project Impossible.\nEl-busser i Kathmandu fra d. 9. september 2019\nKan du huske trolleybusserne eller SAFA Tempo? Nepal var på mange måder foregangsland for el-dreven trafik for en generation siden. I 1975 fik Nepal Trolley-busser af Kina. De kørte mellem Tripureshwor og Bhaktapur indtil 2001, hvorefter de var ude af drift i et par år grundet elendig vedligeholdelse og politisk uduelighed. Der blev forsøgt en gang til i perioden 2003 til 2008, hvorefter Trolley-busserne desværre endeligt blev taget ud af drift. Midt i Trolley-bussernes leben, desværre i en alt for kort periode i 1990’erne, var Kathmandu langt fremme i tankerne om nul- CO₂-udledning, og her havde de dansk-støttede SAFA Tempo’er (el-rickshaws) en nøglerolle. Desværre gik heller ikke dette helt, som det skulle. Og så til i dag – d. 9/9 2019 starter Sundar Yatayat med el-busser på ruten ”New Buspark” via Maharajgunj Chakrapath, Baluwatar, Putalisadak, Naya Baneshwor , Koteshwor og til Satdobato i Patan via Ring Road. Sundar Yatayat har desuden fremskredne planer om at åbne elbus-ruter i både Biratnagar og i Butwal. Tillykke Nepal!\nGhandruk på listen over de bedste steder at besøge i Asien\nCNN har sat Ghandruk (Ghandrung) på 13. pladsen på listen over de bedste byer at besøge i Asien. Ghandruk er kommet på listen pga. sine fine udsigter, flotte stenhuse og mulighed for vandreture. Ghandruk er en af Annapurna rutens fineste landsbyer, som kan besøges i sig selv til og fra vejen ved Nayapul, eller på det flotte Ghandruk-Landruk loop, på Poon Hill trekket samt på Annapurna Base Camp trekket. Hoi An i Vietnam, Yufuin i Japan, George Town i Malaysia, Vigan City i Philippinerne, Luang Prabang i Laos, Kampot i Combodja, Kota Gede i Indonesien, Galle i Sir Lanka, Zhouzhuang i Kina, Mawlynnong i Indien, Sai kung i Hong Kong og Phuket i Thailand er blandt de andre byer. Se CNNs liste over de mest attraktive byer i Asien: https://edition.cnn.com/travel/article/asia-beautiful-towns/index.html\nFANTASTISK NYHED – PLASTIKFORBUD VED EVEREST FRA 2020\nKhumbu Pasang Lhamu Rural Municipality i Solukhumbu distriktet – på dansk Mount Everest området – har besluttet at forbyde det skadelige plastik under 30 mikron (μm) d. 1. januar 2020. Kraftige plastikposer må stadig anvendes, da de kan genbruges. Namche forsøgte at forbyde mikroplastik helt tilbage i 1999, men det blev aldrig effektueret, da lokale kræfter ikke gik op i problematikken. Al plastik, som ikke overholder retningslinjerne samt plastiksodavandsflasker, bliver konfiskeret ved indgangen til Sargamartha Nationalpark i Jorsale, og samtidig er Everest-rådet i gang med at sikre affaldssortering og afskaffelse på en bedre og renere måde. Her er både luftfartsselskaber og trekkingbureauer vigtige medspillere for at sikre, at det bliver en succes. Sikken dejlig nyhed fra Everest!\nMount Everest bestigninger i fremtiden\nNepal ændrer nu regulativerne for tilladelser til Everest. Efter en sæson i 2019 med groteske scener på verdens højeste bjerg, Mt. Everest, ligger der nu et lovforslag om at ændre dele af bureaukratiet omkring Everest. Meningen med Ministry of Tourisms forslag er, at de nye regler skal træde i kraft fra 2020. Nogle af de primære ændringsforslag i den 59 sider lange rapport er blandt andet, at udbydere af Everest-ekspeditioner skal have minimum tre års erfaring som ekspeditionsorganisatorer, før de kan få lov til at operere på Everest. Dette er et tiltag, som forhåbentlig kan professionalisere Everest-forretningen bare lidt. Fremtidige håbefulde Everest-aspiranter (bjergbestigere) skal som minimum have besteget ét bjerg over 6.500 meters højde. De mest professionelle operatører kræver en forudgående 8.000 meter bestigning som f.eks. Manaslu eller Cho Oyu, mens andre har krav om f.eks. Aconcagua eller Denali. Nogle har ingen krav overhovedet. Selvom reglen med 6.500 meter kan forekomme fornuftig nok, er det alligevel pudsigt, at Aconcagua (6.959 meter) er adgangsgivende, men Denali (6.168 meter) ikke er. Blandt de populære høje bjerge i verden er Muztagh Ata 7.546 m., Baruntse 7.162 m., Peak Lenin 7.134 m., Aconcagua 6.959 m., Ojos del Salado 6.891 m., Ama Dablam 6.856 m. og Huascarán Sur 6.768 m. Populære bjerge, der ikke opfylder kravet på minimum 6.500 meter, er eksempelvis Mera Peak, Illimani, Cholatse, Chimborazo, Imja Tse/Island Peak og altså Denali. Prisen stiger til 35.000 USD. Men selvom analyserne tilsiger, at budgetoperatørerne har en overvægt af ulykker […]\nKort om shamanisme i Nepal\nShamanisme hænger ofte sammen med animatisme og animisme (ånd og sjæl), der er en betegnelse for forestillinger om eksistens af dæmoner og ånder, som er knyttet til bestemte ting eller dyr men på en måde, der gør, at de kan forlade disse i ønskede tidsrum og perioder. Denne mulighed for sjælen eller åndernes selvstændige eksistens adskiller animisme fra animatisme (besjælet), der betegner en opfattelse, hvor alt er besjælet, altså at alle ting er knyttet en sjæl, ånd eller kraft. Animisme og animatisme er altså en fælleskategori, der betegner forskellige religioner og deres tilknytning til en bestemt naturopfattelse. I forbindelse med Nepal anvendes animist-betegnelsen på nogle få etniske gruppers religion og natur-opfattelse, eksempelvis tharuerne på grænsen til Indien samt nogle af de tibetanske folk i det nordlige Nepal, hvor også den pre-buddhistiske bön-po religion lever. Animisme er en samlende (dog unøjagtig) betegnelse for religioner, der er tæt tilknyttet de pågældende folks naturopfattelse. Blandt andet herigennem er shamanismen i Nepal opstået, hvor den består indenfor både hinduistiske som buddhistiske befolkningsgrupper. Shamanisme i Nepal Dhami eller Jhankri er de nepalesiske ord for shaman eller åndemaner. En shaman er en traditionel mediciner, der er ret almindelige i landområderne i Nepal. En shaman er en person, der tillægges- og har særlige og stærke kræfter, hvilket gør personen i stand til at være kontaktled mellem denne verden og dæmoner, ånder samt gudeverdener. Når balancen mellem disse verdener er forstyrret, er det shamanens opgave at genoprette harmonien. De hyppigste udslag af ubalance er i forbindelse […]\nVisum til Nepal stiger minimalt fra sommeren 2019\nVisumpriserne til Nepal stiger med 5 USD fra juli 2019. De nye priser er som følger: 15 dages visum til Nepal: 30 USD 30 dages visum til Nepal: 50 USD 90 dages dages visum til Nepal med flere indrejser: 125 USD Det er et fornuftigt initiativ. Visum til Nepal kan fås i lufthavnen ved ankomsten. Det tager lidt tid i køerne, men det virker helt fint. Nepalvisum kan også fås på den nepalesiske ambassade på Esplanaden i København i deres åbningstider – så er man lidt hurtigere igennem visumkøen. God rejse til Nepal https://www.kiplingtravel.dk/rejser/asien/nepal\nHvor mange rejser til Nepal?\nTurismen steg med 25% i 2018 og bidragede med 241 bio. NPR eller omkring 14,5 mia. danske kroner i 2018 og skabte hele 1,05 mio. jobs i Nepal ifølge den årlige rapport fra ”World Travel and Tourism Council” i London. Det betyder, at turismen er vokset fra 3,6% af BNP til hele 7,9% af Nepals bruttonationalprodukt. Den store andel er primært genereret fra hoteller, incoming agents som tur-, trekking- og ekspeditionsbureauer, fly og transport, restauranter og hjælpere. Interessant nok står nepaleserne selv for en stærkt stigende andel af turismens omsætning i Nepal, og tal peger på op mod halvdelen af den samlede omsætning som indenrigsturisme, og at omkring 5 mio. nepalesere har holdt ferie i deres eget land. Prognosen for Nepal peger mod næsten 1,4 mio. job i turismesektoren i Nepal i 2029, og at der kan komme op mod 1,2 mio. rejsende i Nepal i 2019. Ifølge Nepal Tourism Board er følgende lande på top 5: Indien 16 % Kina 12 % USA 8 % Sri Lanka 7 % Storbritannien 6 % Danmark stod i 2018 for omkring 0,43% af de samlede indrejser og trods en lille stigning, er der stadig meget få danskere i det lille land.\nNye priser på visum til Nepal\nNepals regering regulerer prisen på visum til Nepal med effekt fra sommeren 2019. De nye visumpriser bliver: 15 dages Nepal turistvisum 30 USD (mod 25 før). 30 dages Nepal turistvisum 50 USD (mod 40 før). 90 dages Nepal turistvisum 125 USD (mod 100 før). Trekkingtilladelser: TIMS card og Trekking Permit i Nepal fastholdes for nuværende, men Øvre Dolpo reguleres marginalt til 500 USD for de første ti dage og derefter 50 USD pr dag.\nEverest 2019 – og alle de andre Himalaya bestigninger 2019\nBjergbestigere har gennem snart 70 år søgt til Nepal, kulminerende med Herzogs bestigning af Annapurna i 1950 og Hillary og Tenzings bestigning af Mount Everest d. 29. maj 1953. Siden er det gået fremad for bjergbestigningen i Nepal. Alene i foråret 2019 har Nepal Tourism Department udstedt tilladelser til hele 75 ekspeditioner, hvilket bidrager med 450 mio. rupee eller ca. 27 mio. dkk, og tallet kan nå at stige endnu. Everest står alene for ca. 75% af indtægterne. De 75 ekspeditioner til 20 forskellige bjerge i Nepal, består pt. af 667 bjergbestigere fra hele verden. Alene Everest har pt. 31 ekspeditioner og 339 bjergbestigere i 2019 – dette tal kan også nå at vokse endnu, faktisk helt indtil starten af maj måned. Pt. er der i 2019 udstedt ekspeditionstilladelser som følger: Annapurna 3 Ama Dablam 5 Chamlang 1 Chobo Bamare 1 Dhaulagiri 2 Everest 31 plus 4 rene nepalesiske hold Gyalzen 2 Himjung 1 Himlung 2 Kanchenjunga 4 Jannu (Khumbukarna) 1 Langtang Lirung 1 Lhotse 7 Makalu 4 Nuptse 2 Pasang Lhamu 1 Pumori 1 Ratna Chuli 1 Der er pt. to danskere på Everest i 2019 og begge fra syd: Rasmus Kragh (link: http://www.mountains.dk/person/509/) er på sit tredje forsøg på Everest. De to forudgående gange har han nået omkring 8.600 meter uden ilt fra nord. Denne gang forsøger han fra syd. Daniel Kim Beck (link : http://www.mountains.dk/person/557/) er også på sydsiden af Everest og har netop for få dage siden besteget Lobuche East i […]\nDer er knap 3.900 tigre tilbage i verden, og det er en usædvanlig stor oplevelse at se dem i deres naturlige omgivelser. Tre af verdens ni tigerarter forsvandt i det 20. århundrede og de seks tilbageværende er stærkt truet grundet krybskytteri. Tigerbestanden er stigende i Sibirien og ikke mindst i Nepal samt nogle steder i Indien – her er et par af de allerbedste steder at se den bengalske kongetiger: Op mod 70% af alle indiske tigre (den bengalske tiger) lever i Indiens ”tigerstat” Madhya Pradesh, der har ikke mindre end 50 reservater. Blandt de allerbedste er Bandavgarh, Kanha, Pench, Corbett og Ranthambhore tigerparker og nationalparker. Nepal: Store tragter i Nepals Terai region, som grænser op til Indien, er tigerhabitat, og der er faktisk tigre i fem nationalparker og reservater i Nepal, hvoraf to af dem (Bardia og Chitwan) er kerneområder for tigeren. Nepals tigerbestand er i fremragende vækst med en fordobling på ti år. Nepal har ikke mindre end fem nationalparker, hvor der bor tigre. Der lever faktisk tigre i følgende nationalparker i Nepal: Parsa Wildlife Reserve: 7 tigre (Parsa hænger sammen med både Chitwan og Valmiki Wildlife Sanctuary i Indien) Chitwan: 120 tigre (Chitwan hænger sammen med både Parsa Wildlife Reserve og Valmiki Wildlife Sanctuary i Indien) Banke Nationalpark: 4 tigre (Banke hænger sammen med Bardia og Sohelwa Wildlife Reserve i Indien) Bardia national Park: 55 tigre (Bardia hænger sammen med Banke Nationalpark og Sohelwa Wildlife Reserve i Indien) Sukhlaphanta Wildlife Reserve: […]\nDe første bjergbestigere tage nu til Everest for 2019 ekspeditionerne – opsummering af 2018 sæsonen\n2018 satte rekord på Mt. Everest. Den hidtidige rekord er 670 topbestigninger af Everest i 2013-sæsonen- I 2018 har Himalayan Database registreret 802 topbestigninger, hvoraf kun en (1) var uden ilt. 68 var kvinder, resten mænd. Fra Nepal kom 562 på toppen af dem var 262 ”turister” og godt 52%, nemlig 296 var højdeansatte (klatre ”sherpaer”). Utroligt nok kom 76% af alle som gik over base camp kom på toppen. Fra Tibet (Kina) på nordsiden af Mt. Everest kom 240 på toppen, hvoraf 130 var ”turister” og 46% eller 110 var højdeansatte (klatre ”sherpaer”). Her toppede 66% af alle som gik over base camp. Der var fem dødsfald i foråret 2018, fire fra Nepal og en fra Tibet. – ergo den blideste og bedste sæson nogensinde.\nEverest sæsonen nærmer sig\nEverest sæsonen nærmer sig, og der er endnu engang danskere på bjerget, nærmere har to allerede meldt deres ankomst i foråret. Ellers ser bjerget meget travlt ud igen i år, på trods af at kineserne har strammet grebet om nordsiden fra Rongbuk i meget kraftige vendinger. Både hvad angår adgang, priser og hvem der må guide på bjerget. Fra Nepal er der igen ”fuldt hus” men årets største nyhed er at der er forsøg på en ny rute (det er 15 år siden der sidst var succes på en ny rute på Everest). Gad vist, om sidste års utroligt gode vejr og hele 802 bestigninger nås i år – aldrig er så ”blid og gunstig” en sæson set på Everest. Får vi første danske bestigning uden ilt? Får vi den 20. danske Everest bestigning?\nTrekking guide – ny uddannelse i Nepal\nNMA (Nepal Mountaineering Association) planlægger en række kurser til Nepals mange ”guider” i en licenseret ”International Mountain Leader” uddannelse. De første 57 ehar netop bestået, og i 2019 får op mod 7.500 guider deres bevis. I alt menes hele 22.000 nepalesere at forsøge at opnå den nye ”International Mountain Leader” uddannelse. Licensen varer i fem år, inden den skal fornys. Det ligner et fornuftigt skridt inden for trekkingturismen i Nepal, som længe har lidt af mange dårlige guider og elendige forhold, hvor mange ikke tænker i sikkerhed, tøj, mad og forsikringsforhold, når de hyrer en billig guide på gaden i ex. Pokhara. Karna Ghale, der er formand for Nepal Trekking Guide Association, udtaler, at det vil løfte sikkerheden for trekkere, men ikke mindst også for de ansatte – dvs. guiderne.\nEn million turister i Nepal\nEn million turister i Nepal – En milepæl er netop opnået For første gang (her i 2018) har turismen nået nepalesernes hedeste ønske, om den forjættede en million turister i Nepal. Deres strategi ser ud til at lykkedes og man må give, at CEO i NepalTourismBoard, Deepak Joshi, har gjort et helt forrygende stykke arbejde, i de få år han har været i spidsen for Nepals turistråd.\nBjergbestigning og trekking-toppe Mange søger større og større udfordringer og eventyr og her er Nepals utallige sneklædte bjerge og trekking-toppe et oplagt mål, hvis man har en lidt baggrundserfaring. Måske har man prøvet klatring i Sverige, lettere bjergbestigning i Alperne, Kilimanjaro eller nogle af de store trekkingture i Nepal?. Den nepalesiske regering har udpeget et antal ”lavbureaukratiske” bjergtoppe til en meget rimelig pris – de såkaldte trekking-toppe eller Trekking Peaks. Der er tale om bjerge mellem 5.500 meter og 6.600 meter af meget varierende sværhedsgrad. Bjergene rangerer fra de teknisk lettere ”gå-op” toppe, der kun kræver en smule sikring, til de mest krævende ruter og tinder, som selv de mest hårdkogte bjergbestigere har måtte vende om på – vi taler om en teknisk gradering, som er langt vanskeligere end ex. Mount Everest. Alle trekking-toppe kræver en klassisk trekkingtur ind til bjerget – til base camp. Se også mountains.dk. Siden om dansk bjergbestigning i Nepal. Her en liste over Nepals Trekking-toppe Khumbu – Everest området Mera Peak (6.476 meter) Teknisk lettere Førstebestigere: J.O.M. Roberts og Sen Tenzing, 1953. Rent geografisk ligger Mera ikke i Solu-Khumbu, men i vandskellet mellem distrikterne Hinku og Hunku lige øst for Dudh Kosi-dalen. Letteste tilgang er dog fra Dudh Kosi og Lukla. Hinku og Hunku er ubeboede dalsystemer, hvor Sherpaerne fra Kharikhola-området har deres sommersætere. Man må derfor være totalt selvforsynende med proviant og udstyr til både sig selv, sherpaer og bærere. Fra Lukla er der 6-7 dages vandring frem til basislejren ved Mera La. […]\nNepalganj rører sandelig på sig. Med fly fra både Kathmandu og nu Pokhara, er Nepalganj blevet lettere at nå. Og fra efteråret i år, kan man flyve direkte til Delhi. Derudover er det en firsporet motorvej til Kohalpur, ny jernbane til Indien og saftsusme firestjernede hoteller med casino osv. Det går stærkt. En af grundene er en stigende pilgrimsturisme fra Indien, hvor Nepalganj og Simikot er en smutvej til Kailash i forhold til den ustabile Indien-Tibet grænse og den noget længere vej fra Rasuwaghadi. Over halvdelen af Indiens omkring 35.000 Kalash-pilgrimme rejser på ruten fra Nepalganj og helikopter fra Simikot til Hilsa. Samtidig håber Muktinath og flere destinationer i Vestnepal på trekkere rejsende fra Indien. Det er ikke helt sikkert Nepalganj bliver et primært rejsemål for os danskere – men stærkt går det i en af nepals større byer. Billedet er far det gamle Ranahus, Sneha Hotel i Nepalganj Se rejser til nepal\nSå har der endnu engang været sneleopard optælling i Dolpo (Shey-Phoksumdo National Park). Optælling og videnindsamlingen var støttet af WWF Verdensnaturfonden og bestod af hele 33 personer fra ”WWF Shey-Phoksundo” og ”Snow Leopard Protection Committee” og har stået på siden april måned. Der har været forskellige optællingsmetoder og kamerafælder til at finde frem til valide tal. Desuden har der været optælling af Blåfår (Blue Sheep, Naur, Bharal), som er sneleopardens primære byttedyr. Rapporten offentliggøres i sin fulde længde i januar 2019, men allerede nu står det fast at der skulle være hele 130 sneleoparder i Shey-Phoksumdo National Park og Dolpo. I alt er der 32 arter pattedyr, 200 fuglearter, 28 sommerfugle arter, seks arter krybdyr og 417 plantearter. Dolpo er stadig en helt unik plet på jorden. Se Dolpo rejser her: Dolpo Panorama og Phoksumdo Dolpo Shey Gompa\nTehustrekking i Nepal\nTehustrekking i Nepal er en fantastisk rejseform. Man kommer tæt på den lokale befolkning og andre rejsende, og lærer og oplever en masse om levevis og natur. Tehusene er forskellige i de forskellige egne af Nepal. I Everestregionen er de oftest store og er at sammenligne med egentlige hoteller, mens de i de mindre besøgte egne er mere beskedne og voldsomt hyggelige. De steder vi besøger er de bedste i landsbyen, og som oftest kender vores guider familien, der ejer tehuset. Der er en god stemning, og man mødes med andre trekkere i dagligstuen, der alt efter højden, man befinder sig i, kan være udstyret med forskellige former for ildsteder. Et besøg hos familien i køkkenet er en speciel oplevelse, og man får i reglen straks stukket et krus skoldhed te i hånden. Og vi oplevet tit, at de ældste kan fortælle spændende historier om svundne tider og legendariske ekspeditioner. I Marpha huskede de Herzogs Annapurnaekspedition, og i Tengboche ligger et tehus inde med en omfattende korrespondence mellem Hillary og de øvrige deltagere i Everestekspeditionen i 1953. Ikke to trekkingdage er ens, men en typisk dag på tehustrek forløber således: Man vækkes blidt – ofte tidligt – med et krus varm te på sengen. Så er der tid til at pakke før morgenmaden, der er bestilt aftenen før. Den kan bestå af havregrød (anbefalet), pandekager, toast, marmelade, te, juice og kaffe. Det er vigtigt, at fylde depoterne godt op inden dagens vandretur. Vi får også fyldt vandflaskerne med filtreret vand. […]\nFlyrejser i Nepal Nepal Airline har modtaget nye Wide body fly (Annapurna og Makalu er de blevet døbt) og begynder at flyve fra Kathmandu til Bangalore i Indien udover at der skal åbnes direkte ruter til Sydkorea, Japan og Saudiarabien. Samtidig har NAC købt Viking Air Twin Otter til indenrigsfly, for at udvide det stærke lokale marked i Nepal. Buddha Air begynder at have fly placeret i Pokhara i stedet for Kathmandu, for at kunne operere tidligere og undgå nogle af Tribhuvan Airports notoriske problemer og forsinkelser. Desuden søger Buddhaair at flyve en interessant strækning fra Nepalganj til New Delhi fra efterårssæsonen. Shree Airline flyver nu med Jet, Bombardier CRJ 200 og CRJ 700 fra Kathmandu til Biratnagar, Nepalganj og Pokhara med meget kort flyvetid. En spændende udvikling. Tara Air starter på Lukla, som efterhånden er så travl, at det er svært at se muligt uden en yderligere udvidelse af parkeringsområdet. Måske er dette i forbindelse med den nye ”Kathmandu Domestic Airport” som skal åbne i Kavre nær Dhulikhel Qatar og Turkish kommer med flere fly ind til Nepal og det store nye issue er hvornår den nye regionale lufthavn i Pokhara åbner for fly til Delhi og andre asiatiske lufthavne og selvfølgelig hvornår den store nye internationale Nijgadh lufthavn åbner, og hvordan tilkørselsforholdene til Kathmandu vil blive. Nepalrejser: https://www.kiplingtravel.dk/rejser/asien/nepal\nRanapaladser I 104 år blev Nepal styret af Rana-slægten startende med Kot-massakren (navngivet efter regeringens våbendepot, Kot pladsen nær Kathmandus Durbar plads) af Jung Bahadur Kunwar Rana d. 14. september 1846. Slægten overtog herredømmet med landet og var herefter selvproklamerede Maharajaer og statsministre, indtil Nepals åbning for omverden i 1950. Historien er ofte simplificeret ved det faktum, at landet blev styret med despotisk jernhånd og at Shah-kongen var marionet, samt at landet hermetisk lukkede sine døre til omverdenen. Og ikke mindst for Rana-slægtens umådeligt luksuriøse levevis. Historien ikke dog helt så simpel som den ofte fremstilles. Den første Rana-statsminister, Jung Bahadur Kunwar Rana var ganske interesseret i kunst og arkitektur, hvilket var startskuddet til en række underfundige og monumentale bygningsværker. Han var også åben for omverdens kultur og livsstil, hvorfor der blev bygget skoler, forskellige offentlige institutioner og måske mest charmerende – de pudssige, nyklassicistiske Rana-paladser som alle vi Nepalrejsende med skiftevis fryd og undren har beskuet. Elsk dem eller had dem, de er en absolut faktor ved ethvert Kathmandu-besøg og et lille ”europæisk” islæt på Himalaya-grund. Mest påfaldende af Ranaslægtens bygningsværker er altså striben af grandiøse paladser dateret fra 1840 til 1950 som indeholder alle forvridninger fra barok til art deco som datidens Ranaer ville det. Det var Rana-sædvane at inddrage god landbrugsjord uden for den tætte del af Kathmandu – med udsigt til bjergene og plads til alt fra harem til familien. De kunne bygge et palads i større eller mindre udgave afhængig af hvilken klasse man tilhørte. […]\nTrekking Permit og tilladelser i Nepal For udenforstående, kan nepals system med diverse tilladelser virke en smule omfattende, derfor en lille Nepal guide her til de forskellige typer tilladelser: Special Trekking Permit for restricted/controlled areas TIMS (Trekkers’ Information Management System – TIMS Card) Conservation Area entrance fee National Park entrance fee Trekking Peak climbing samt Mountaineering Permit Filming and documentary shooting permit (filmtilladelser) Dronetilladelser Trekking Permit – Special Trekking Permit Special Trekking Permits er for alle de gamle ”Restricted/controlled” områder, som før tiden var meget svære at opnå. Det gælder mere eller mindre alle områder uden for Everest (SoluKhumbu), Langtang og Helambu og Annapurna. Trekking Permit udstedes af DOI (Department of Immigration) og skal være udstedt inden starten på trekkingturen i Nepal. De kan desuden kun fås gennem autoriserede trekkingbureauer og rejsebureauer og man skal gå med både trekkingguide osv. Tilladelserne udstedes til to personer eller flere ad gangen. Priser og regler styres af Ministry Home Affairs, Department of Immigration of Nepal. TIMS card TIMS star for “Trekkers Information Management System” og er en afløser for det gamle trekking permit i de områder, hvor reglerne er blevet lettet. TIMS blev startet for at kunne styre og få viden om trekkernes færden ift. sikkerhed som naturkatastrofer, vejrlig osv. Der er to typer TIMS okrt (blåt og grønt) som udstedes af TAAN og NTB. Conservation Area Entrance Fee På de fleste trekkingture kommer man ind i ”Conservation Area” som for de flestes vedkommende er styret af “National Trust of […]\nDurbar Square – Gaddi Durbar er genopført\nI den østlige del af Durbar Square ligger den pompøse Gaddi Durbar med græske søjler og hvidmalede mure som en ø blandt den utrolige malla-arkitektur. Gaddi Durbar eller Gaddhi Baithak der blev bygget under Ranaerne tilbage i 1908 beliggende, blev sammen med hele Durbar Square området hårdt beskadiget under jordskælvet tilbage i 2015. Det er nu genopført i fordums storladne pragt efter hjælp fra USA, dog har der været kritiske røster omkring brugen af cement og ændringer i facadernes udseende.\nStatus på Everest bestigninger og ekspeditioner i foråret 2018 – primært med dansk vinkel Ca. 640 har besteget Everest i sæsonen 2018, hvor en helt usædvanlig stabil vejrperiode har været over bjerget. Der har været topbestigninger noget så sjældent som ti dage i træk, hvilket vist nok aldrig er sket før. Rekordernes år: Over 700 har besteget Everest i sæsonen 2018, hvilket er det største antal nogensinde – og det samlede antal bestigninger er nu over 9.000. De 700 bestigninger i 2018 sæsonen skyldes en helt usædvanlig stabil vejrperiode har været over bjerget. Der har været topbestigninger noget så sjældent som 11 dage i træk, hvilket vist nok aldrig er sket før – og dermed er bestignings-rekorden i hus. Nordsiden er teknisk lidt lettere, men mere vejrudsat end fra syd. Samlet set er der omkring 40% flere bestigninger fra syd, end nord gennem årene. Danskerne på Everest i 2018 Jakob Urth Jakob fik sin Everest sammen med Lakpa Rinji Sherpa og Ngima Kanchha Sherpa, men trods målet om en bestigning uden ilt, valgte han undervejs på topdagen fra South Col (Sydpasset) at gå med ilt. På nedstigningen flyves Jakob Urth ud fra lejr 2 på Everest i helikopter og behøver dermed ikke klatre ned gennem isfaldet på nedstigningen fra toppen. Et kæmpestort tillykke til Jakob med Everest og hans fjerde 8.000’er, som er dansk rekord – også til trods for at målet uden ilt og uden Sherpaer ikke lykkedes. Jakob er dermed 18. dansker på Everest, på 19. danske […]\nBhimsen Tower – Dharahara genopføres\nDet 62 meter høje Dharahara er et af oprindeligt to tårne bygget tilbage i 1832. De fleste kender det som Bhimsen Tower, som var en af Kathmandus mest markante bygninger som også var optaget på UNESCOs verdensarvsliste. Oprindeligt var det et militært udsigtstårn, af mange rejsende opfattet som en minaret gennem tiderne. Begge tårne overlevede både 1834, men i 1934 styrtede det ene tårn sammen. Rana-premierministeren Juddha Shumsher restaurerede området, men under jordskælvet i 2015 røg det hel desværre i grus. Gudskelov skal også det genopføres. Nepals regering har søgt finansiering internt det vist skal stå klart i 2020\nNepaleserne fører naturligt nok i antallet af Everest bestigere, og antal bestigninger. 1.218 nepalesere har besteget Everest 3.620 gange, hvoraf har 2.402 personer har besteget bjerget mere end en gang. Herefter er det amerikanerne med 557 personer og 727 amerikanske bestigninger. På tredjepladsen over flest Everestbestigninger kommer Tibet/Kina med 257 personer og 435 bestigninger efterfulgt af Indien, Japan og Rusland. Der er personer fra hele 99 nationer, som har toppet Mount Everest og Danmark kommer faktisk ind på en 32. plads med vore 17 danskere på Everest og en (Asmus Nørreslet) med to bestigninger (endda fra to forskellige ruter). Og i foråret 2018 kan Danmark evt. få tre mere på toppen.\nDet går godt med økonomien i Nepal\nBNP ser ud til at kunne krydse 3 trillioner NPR (130 mia kroner) efter endnu et år med nær 6% vækst og dermed krydser nepalesernes indkomst 103.000 NPR eller over 1.000 USD. BNP: 2017-2018: 3.007 mia. NPR 2016-2017: 2.643 mia. NPR 2015-2016: 2.255 mia. NPR Pr indbygger: 2017-2018: 1.004 USD 2016-2017: 866 USD 2015-2016: 748 USD\nI følge Elisabeth Hawleys The Himalayan Database og Outsides Alan Arnette, har der efter 2017 sæsonen været 8.306 bestigninger af Everest, hvoraf 3.973 har haft en guide- eller hjælpefunktion og 4.333 ikke har. I alt har 4.833 forskellige mennesker besteget Everest. 1.106 har besteget Everest mere end en gang, her er klart de fleste Sherpaer hvor det efterhånden ikke er sjældent med ti bestigninger (30 personer) – desuden har en dansker, Asmus Nørreslet besteget Everest to gange. Siden det første forsøg op Everest i 1922, er 288 personer omkommet på Everest, heraf 181 fra Nepal og 107 fra Nepalsiden, og af de 288 er ikke mindre end 115 sherpaer. Fra 1923 til 1999 omkom 170 personer på Everest med i alt 1.169 bestigninger, en fatalitetsrate på hele 14,5%. Men siden år 2000 er sikkerheden øget betragteligt grundet bedre vejrvarslinger og udstyr etc.. I øvrigt har Everest kostet klart fest menneskeliv, men Annapurna as stadig den farligste med en næsten 4% fatalitetsrate, hvor Cho Oyu har den laveste og dermed den ”sikreste” med 3.681 bestigninger og ”blot” 50 omkomne. Everest bestigning nummer 100 kom for øvrigt først i efteråret 1979 (dvs i perioden 1953-1979). Fra 1980 til 1999 besteg næsten 1.100 personer Everest og fra 2000 til 2017 har 7.056 toppet verdens højeste bjerg. Fra år 2000 til 2017 har hele 7.056 personer toppet Everest. Godt 60% af alle ekspeditioner har haft topsucces med mindst en deltager på toppen. 539 eller ca 12% er kvinder. 5.280 har gået fra sydsiden i […]\nPATAN DURBAR SQUARE – NÆSTE BILFRI ZONE\nBystyret i Lalitpur (Patan) har over flere gange været tæt på at foreslå at Patan Durbar Square skulle befries for biler – og denne gang ser det ud til (måske) at lykkes. I alle fald er der et forslag på vej, som omfatter både Patan Durbar Square og hele Mangalbazar. Patan byder på nogle af de fineste rejseoplevelser i Kathmandu-dalen. Det er en af de gamle klassiske kongebyer og samtidig har den masser originalitet i sine flotte gamle gader i traditionel arkitektur. Man kan blandt andet besøge kongepladsen, Durbar Square, Golden Temple – Patans gyldne tempel, det fine badeanlæg og søen ved Pim Bahal. Der er nogle gode gåture i Patan: Fra Patar Durbar Sq til det Gyldne Tempel og videre til skønne Pim Bahal og videre mod Chayabahal Hiti og ”ud”. Evt tilbage til Patan Durbar Sq fra Chayabahal og derfra stik syd for Patan Durbar ad ?? til Prayag Pokhari eller videre til Lagankhel. Derfra måske taxa tilbage til hotellet. Velkommen til Patan i Nepal\nMange har måske gået gennem Pangboche (øvre Pangboche – Pangboche Tselim, hvor klosteret ligger, foto2+3) og måske endda overværet en puja med Lama Geshe. Som ung studerede han i Tibet og opnåede de højeste akademiske grader inden for den tibetanske buddhisme, men måtte flygte efter den kinesiske invasion i 1950 og vendte tilbage til Pangboche. Et ikon fra Khumbu er nu væk\nDen baskiske alpinist Alex Txikon og Pakistanske Muhammad Ali Sadpara, har netop besteget Pumori 7.161 meter nær Everest. En flot bestigning for de fleste – men det er bare forberedelsen til en vinterbestigning af Everest nu her. Alex Txikon har besteget 11 af verdens 14 ottetusindere, her i blandt den første vinterbestigning af Nanga Parbat I 2016 (med italienske Simone Moro og Muhammad Ali Sadpara) – og sidste år nåede de 7.950 meter om vinteren på Everest. Og så til den alvorlige del, nemlig statistik på Everest om vinteren. Første vinterbestigning var d. 16. februar 1980 kl. 14:25 af polakkerne (hvem ellers) Krzysztof Wielicki på Leszek Cichy under ledelse af et lige så stort Himalaya navn, Andrzej Zawada. Den officielle vintersæson starter d. 21. december, men den nepalesiske regering har sat sin egen dato, nemlig d. 16. december – og de få dages forskel har gennem tiden givet anledning til hårde debatter om ”rigtige” vinterbestigninger i klatrekredse. Krzysztof Wielicki på Leszek Cichy besteg Everest i februar i minus 46 grader, siden da har kun 13 andre bjergbestigere nået toppen af Everest om vinteren (13…!). Men 8 af dem, har besteget bjerget i netop perioden 16.-21. december……. og deraf en del palaver. Navnkundige Ang Rita Sherpa (nr to fra venstre sammen med andre store Sverest-Sherper, som besøgte København under COP15 i 2009), er den eneste som har besteget Everest om vinteren (22. december 1987) uden ilt. Siden 1993 har der ikke været andre på toppen af Everest om vinteren – så […]\nELIZABETH HAWLEY ER DØD\nEn af Himalayas helt store er dermed væk. Elisabeth Hawey sov ind efter en indlæggelse på Ciwec med lungebetændelse i en alder af 95 år. Elizabeth Hawley er født i 1923 i Chicago besøgte Nepal første gang i 1958 og har boet i Nepal siden 1960, hvor hun var Reuters korrespondent og dækkede blandt andet den amerikanske Everest ekspedition i 1963. Hun var desuden honorær konsul for New Zealand i Nepal indtil 2010. Hun blev kendt som ”Himalaya bogholderen” og enhver som betrådte bjergene i Nepal, skulle aflægge rapport til hende med deres historie og eventuelle bestigning og blandt Himalaya aficionados, er hun den største, sågar uden nogensinde at have betrådt et bjerg selv. Hun er egenhændig grunden til der findes et egentlig Himalayaarkiv gennem The Himalayan Database – et gudeværk. I 2008 blev et bjerg i Vestnepal opkaldt efter hende, Peak Hawley 6,182 meter, nær Putha Hiunchuli af den franske bjergbestiger Francois Damilano. Siden 2004 har Billi Bierling varetaget den primære database på Himalaya ekspeditioner. En af Himalayas helt store er væk\nVisa regler til Nepal og pris for Nepal visum Alle skal have visum for at rejse ind i Nepal. Visum kan enten fås ved ankomsten til Nepals lufthavn i Kathmandu eller ved en af grænseovergange. Man kan også få visum hjemmefra på Nepals ambassade på Esplanaden i København. Nepal turistvisum oversigt ved grænseovergange og i Kathmandu lufthavn: Gyldighed Pris Antal indrejser 15 dage 25 USD Flere 20 dage 40 USD Flere 90 dage 100 USD Flere Nepal Visum hjemmefra På Nepals ambassade i København, udstedes visum i hverdage kl. 10-12. Man får visum med hjem, med det samme. (tjek evt med ambassaden: http://nepalembassydanmark.com/about-nepal/services/visa/) Det er noget lettere at have visum hjemmefra, men tiden på at få det står nok ikke mod at får det i lufthavnen i Kathmandu ved ankomsten – men man slipper for de lange køer Visumpris til Nepal på ambassaden: Gyldighed Pris Antal indrejser 15 dage 190 kr Flere 20 dage 300 kr Flere 90 dage 750 kr Flere Visum forlængelse i Nepal Turister kan maksimalt blive 150 dage i Nepal i et kalenderår (01JAN-31DEC) og en visumforlængelse udover det gyldige visum, koster 2 USD pr dag (man betaler minimum 30 USD dvs. for 15 dage) Hvor kan du rejse ind i Nepal 1: Kathmandu lufthavn (Tribhuvan International Airport). Husk evt at have udfyldt visumansøgning hjemmefra (nogle rejsebureauer medsender den ved bestilling samt et pasbillede) 2: Kakkarbhitta (Kakarvitta), Jhapa (Eastern Nepal) 3: Birganj, Parsa (Central Nepal) […]\nHans Hjordt Hansen, der har været rejseleder i Mustang flere gange, fortæller: Jeg hørte første gang om Mustang i 1960’erne i et radioprogram om det dengang lukkede kongedømme Mustang. Der var en vældig stor bymur rundt om hele hovedbyen Lo Mantang, og man låste byporten hver aften for at holde dæmonerne ude. I september 1998 rejste jeg første gang til Nepal. Formålet var en vandretur fra den lille by Baglung vest for Pokara til Lo Mantang i Mustang – en vandretur, der tog 14 dage for at nå hovedstaden. Denne første rejse i Nepal skabte en stor lyst til at komme tilbage, og det har foreløbig resulteret i 20 besøg i Nepal og 3.000 km trekking i hele Himalaya regionen – fra Bhutan i øst til Zanskar i vest. På turen til Lo Mantang følger vi den gamle saltkaravanerute fra Tibet gennem verdens dybeste dal. Her møder vi en gammel adelsmand og kommer til te hos kongen og dronningen. Undervejs oplever vi, hvordan livet på verdens tag leves som for 300 år siden i Danmark. I 1964 gjorde Michel Peissel, en ung fransk opdagelsesrejsende, den samme rejse. Landskabet er som i Tibet, idet Mustang ligger på Himalayas nordside i læ for monsunen og med herlige udsigter til bjergtoppe som Nilgiri, Annapurna og Dhaulagiri. Mustang ligger på den gamle karavanerute mellem Nepal og Tibet, hvor der ingen høje snedækkede pas er. På hele vejen op til Lo Mantang ligger ruiner af de gamle forter, som var en del af forsvaret af karavanerne på den lange rejse. Tid: Torsdag 15. februar 2018 […]\nNye regler på Mt. Everest\nDen nepalesiske regering har vedtaget en lov gældende fra 1/1 2018, som strammer grebet om Everest. Således et det nu slut med at bestige Mount Everest og andre bjerge i Nepal på egen hånd, dvs. uden Sherpaguider (klatreguider). Myndighederne oplyser, at loven er blevet strammet for at øge sikkerheden og mindske antallet af (døds)ulykker. Der er nogle ting omkring loven, som er rimelige nok – men bestemt også uhensigtsmæssigheder 1: Soloklatring bliver forbudt ingen klatrer solo på Everest, så det er nu ret enkelt. Men mange påberåber sig solo, hvor der dog er mange andre på bjerget, hvorfor ikke-hjulpet er en rigtigere betegnelse. Eneste reelle solobestigninger af Reinhold Messner på en variant af normalvejen fra nordsiden, i monsunen, uden ilt i 1980! En af de største i Himalaya nogensinde. 2: Guider For Nepal giver det mening af flere grunde. Dels at opnå bedst mulige ry og rygte. Skabe arbejdspladser og sikre så mange topper, som muligt hvilket igen vil øge indtægterne. Dvs. der bestemt må indregnes en økonomisk tænkning i lovændringen. 3: Bjergbestigningen i fremtiden De store bjerges bestigninger er langt henad vejen ikke klassisk ekspeditionsbjergbestigning eller alpinisme som for 20-50 år siden men bjerg/højdeturisme med fordele og ulemper. Men for puritanerne, dem som kan og ønsker alpine letvægtsekspeditioner og alle der elsker bjergene efter “Freedom of the Hills” tanken, er det en meget trist og meningsløs beslutning og vi risikerer ikke at opleve en Kukuczka, Messner, Steck osv igen. Se yderligere informationer om Mount Everest her\nDansker vil bestige Mt. Everest i 2018\nRasmus Kragh, som har været på Lobuche East, Khan Tengri og Cho Oyu og fortoppen af Manaslu samt i 2017 på Everest ekspedition vil i foråret 2018 igen forsøge sig på verdens højeste bjerg, Mt. Everest uden ilt. Det fremgår ikke om bestigningen skal foregå fra nord eller syd på Everest, men da 2017 forsøget var fra nord, kan de tænkes at det igen er Tibet siden af Mount Everest. Kilder: TV interview: https://www.tvmidtvest.dk/artikel/rasmus-kragh-vil-igen-proeve-bestige-mount-everest Bjergbestiger Rasmus Kragh hjemmside http://www.rasmuskragh.com/om/ Danske Everest bestigninger: http://www.mountains.dk/person/509/\nKong Gyanendra afsættes (28/12 2007)\nI dag er det ti år siden at det midlertidige parlament vedtog et lovforslag om at Nepal blev erklæret for en republik. Kong Gyanendra var dog allerede frataget sine beføjelser i januar 2017. Den reelle/officielle fratrædelse var 28/5 2008 Det er sjældent en person er konge over to omgange, men Gyanendra var konge som treårig i en kort periode fra 7/11-50 til 7/1-51 under Ranastyret\nGode nyheder for Sauraha i Chitwan National Park\nHotelejere og turisme interessenter i Chitwan er endelig blevet enige om en 16 punkts Code of Conduct, for at systematisere sektoren og sørge for mere miljøvenlige tiltag. Det går blandt andet på at nedbringe støjforurening og opførsel af træer og buske i selve Sauraha. Desuden er der blevet talt etik og strategi for at bedre Saurahas image som grundet en tredobling af turismen har oplevet en voldsom urbanisering over de seneste ti år med 110 overnatningssteder og hoteller og over 60 restauranter. Hoteller og restauranter vil fremover lukke senest kl. 23:00 om vinteren og 24:00 om sommeren udover at høj musik bandlyses. Desuden forbydes normal trafik mellem 10:00 og 15:00 og som i Kathmandu indføres en ”No Horn zone”. Det er godt nyt for den fantastiske nationalpark, hvor næsehorn, tigre, leoparder og mange andre fantastiske dyr lever. Rejser til Nepal\nEn ny Cable Car, bjerglift som nogle kender fra både Manakamna templet nær Mugling samt fra Chandragiri nær Kathmandu, bliver nu installeret fra Sedibagar nær Pokhara og op til Sarangkot panoramatoppen, hvorfra der er udsigt til Annapurna bjergene og Fishtail. Kabeltårne er allerede ved at blive sat op og gondoler bestilt. Kabelbanen skal kunne håndtere op mod 500 personer i timen med 8 i hver gondol. Udover tehuse og lodges, er der allerede et par mere luksuriøse hoteller med swimmingpool Sarangkot og med åbningen af kabelbanen kommer også et nyt hotel fra det japansk-nepalesiske Hotel Himalaya gruppen, et af Kathmandus klassiske 4-stjernede hoteller. Turen fra Sedibagar til Sarangkot kommer til at tage 7-9 minutter inden man stor på toppen og har udsigt til Pokhara og Fewa Tal samt alle Annapurna bjergene Se muligheder til vandreferie med dansk rejseleder\nTREKKING PEAKS OG BJERGTILLADELSER I NEPAL\nNepal Mountaineering Assocation bjergtilladelser fra 1/9 2016 til 12. oktober 2017: Bjerg Udstedte grupper Antal bjergbestigere Cholatse 16 56 Kyajo-Ri 25 80 Nirekha 8 26 Langsisa Ri 3 15 Ombigaichen 2 12 Bokta 3 10 Chekigo 3 14 Lobuche West 28 96 Larkya 30 139 ABI 5 18 Hiunchuli 4 6 Singuchuli 10 39 Mera 394 1718 Kusum Kangru 3 3 Kongde 5 12 Chulu West 39 114 Chulu East 47 110 Island (Imja Tse) 751 3316 Pharchamo 43 147 Lobuche East 227 899 Ramdung 12 50 Pisang 27 58 Khongma Tse 2 7 Ganja La Chuli 15 47 Paldor Peak 5 7 I alt 1707 6999\nTihar festivalen Nepal – viden om Nepal her:\nTihar festivalen Nepal – viden om Nepal her: En af Nepals skønneste festivaler er Tihar (Deepawali), Lysets fest, der strækker sig over fem dage. I anledning af Laxmi Puja (med lovprisningen af rigdommens gudinde) illumineres husene af smørlamper om aftenen og der er tradition for at spise forskellige former for søde sager, der fremstilles specielt til Tihar. På første dag, Kragens dag – Kaag Tika, æres kragen På andendagen, Hundens dag – Kukur Tika, æres hunden På tredjedagen, Koens dag – Gai Tika og Laxmi Puja, Rigdommens gudinde. Her æres koen om formiddagen og Laxmi om aftenen På fjerdedagen er det blandt andet Oksens dag, Goru Tihar or Goru Puja. Men også Mha Puja – tilbedelse af ens egen krop, af ‘selvet’. Traditionen bygget på opfatten af legement som helligt, og som tilholdssted for ånder, ikke blot i ens egen krop men i alt levende og i alle ting. På femtedagen er det Bhai Tika – bror og søsterdagen. Her æres og hyldes forholdet mellem bror og søster. Tihar er en af Nepals skønneste festivaler\nSolu Khumbu – Everest base camp trekket indfører online førstehjælp Udarbejdet af Kipling Travel Blandt verdens højeste bjerge ligger Everest base camp på det legendariske trek af samme navn. Omkring 40.000 trekkere besøger hvert år Everest – eller rettere Solukhumbu som området hedder og den store højde sætter sine udfordringer for mange, specielt fordi en del lavbudget bureauer promoverer og sælger meget korte ture til base camp, ex 10 og 12 dages trekkingture, hvor gennemførselsprocenten (succesraten) for at komme til base camp er meget lav. Højdesyge starter fra omkring 3.000 meters højde og de fleste mærker en vis form i Namchebazar på everest basecamp. Det er de første symptomer på AMS, højdesyge. Derfor er der et nyt initiativ fra Everest Link, den store udbyder af WIFI i Khumbu på trekkingturen til Everest base camp. Fra oktober er der wifi-adgang til lokale læger via ”Hello Doctor”, hvor man kan få hjælp til sine symptomer eller anden lettere rådgivning. Partnerne på projektet er Green City and Swacon International Hospital i Kathmandu samt det gamle Hillary hospital i Kunde i selve Khumbu – alle som har været involveret i højdesyge gennem en årrække, som forhåbentlig kan fraråde folk at stige yderligere, når de først har tegn på AMS. EVEREST FAQ – højdesyge og Everestbasecamp Hvis du vil opnå de største oplevelser og samtidig have størst succes, dvs. chance for at gennemføre hele rejsen, skal planlægningen være i orden. Planlægning i Himalaya er i den grad højderelateret. Derfor vil du altid se […]\nEn af Himalayas store er død\nNorman Dyhrenfurth levede i Salzburg og blev 99 år og Han var med på den schweisiske 1952 ekspedition, der var snublende nær at stå for førstebestigningen af Everest (de vendte om 150 meter fra toppen) og han var nær toppen af Lhotse i 1955 og filmmand på Max. Eislins fantastiske Dhaulagiri ekspedition i 1960, hvor bl.a. Kurt Diembeger stod for førstebestigningen. Blandt han store bedrifter er ikke mindst ledelsen af ”1963 American Mount Everest Expedition”, den fjerde succesfulde ekspedition til Everest og første amerikanere på toppen, samt første bestigning via vestgraten samt første travers (Hornbein og Unsoeld gik ned via sydpasset). Norman Dyhrenfurth var desuden leder på den første af halvfjerdsernes store problem på Everest, Sydvestvæggen som blev ”løst” i 1975. Her ledte han sammen med en anden legendarisk skikkelse i Nepal, J. O. M. Roberts (en af fædrene i nepals turisme). Blandt klatrene på Sydvestvæggen var Odd Eliasen og ikke mindst Dougal Haston og Don Whillans.\nNy afgift ved Everest trekket\nKhumbu Pasang Lhamu Rural Municipality indfører en ny indgangsskat på 2.000 npr pr person i Everestområdet Fra oktober skal alle til at betale en ny indgangsskat på ca. 130 kr. pr person. Det er den nye konstitution, der giver de lokale råd, lov til at indføre skatter og afgifter osv. Samtidig håber Nima Dorjee Sherpa, den nyvalgte formand, at TAAN (Trekking Association on Nepal), NMA (Nepal Mountaineering Association) ikke inddriver pengene. Og så køre lokalpolitikken – nogle er i mod, andre for den nye turismeskat, ikke desto mindre, skal der altså nu betales 2.000 npr ekstra. Se trekkingrejser her\nNepals store klassiske Annapurna Rundt trek, er igen utrolig populært. Det er et af Himalayas højalpine trek, hvor høje bjergpas kan krydses. Her i september efter monsunen er mellem 80 og 100 trekkere ankommet til Manang hver dag. Sidste år kom 22.800 udlændinge og 8.000 nepalesere til Manang, og det er jo stadig meget få, når man tænker på det gigantiske område og alle de vandremuligheder, der er. Stort set alle kommer fra Besishahar ruten, hvor man kan køre til Tal eller Dharapani, hvorpå man kan bo i byer som Chame, Pisang, Ghyaru, Dangbole, Braga og Manang, der alle har flotte og gode tehuse. Blandt de høje pas er ex. Thorong La passet, Larkya La passet ved Manaslu, Kang La passet ved Nar og Phu såvel som Tilicho Tal – Tilichosøen, en af verdens højstbeliggende søer. Der er flere infrastrukturforbedringer undervejs, blandt andet vej til Manang og opgradering af lufthavnen i Hongde undervejs – men vandringen er klart nummer et. Læs om Annapurna trekking Læs om tehuse\nJuphal lufthavn i Dolpo genåbnet efter 83 dage\nDolpos eneste lufthavn Jufal (Juphal) airstrip, har over de seneste tre måneder gennemgået renovering og er nu igen klar til at blive taget i brug. For første gang nogen siden er Juphal nu asfalteret, hvilket giver en hel del fordele i forhold til kapacitet og evne til at lande lette i det bjergrige område. Der er desuden triste landeveje på vej fra Jumla mod Dunai, Dolpos administrative hovedstad. Men Juphal er åben, hvorfor Phoksumdosøen, Ringmo, Crystal Mountain og Shey Gompa er inden for rækkevidde. Se rejser til Nepal her\nDet er efterår og rejsesæsonen i Nepal nærmer sig med hastige skridt. Den bedste trekkingsæson kommer dog aldrig alene, for efteråret byder også på nepals to store festivaler, Dashain og Tihar hvor praktisk talt hundrede tusinder- op mod 500.000 rejsende og trekkere samt op mod en million nepalesere rejser hjem, hvilket sætter Kathmandu lufthavn på noget af et overarbejde. Nepals ene internationale lufthavn regner med op mod 8.000 starter/landinger i de kommende tre måneder. Samtlige internationale luftfartsselskaber melder om alt mellem 82 og 95% udsolgt i den primære sæson, heriblandt de hurtigtvoksende kinesiske luftfartsselskaber som China Southern, China Eastern, Air China, Sichuan Airlines og Tibet Airlines der flyver på byer som Lhasa i Tibet og Guangzhou, Kunming og Chengdu samt Dragon Air til Hongkong. Delhi-Kathmandu har mange daglige fly, men i oktober er op mod 90% af alle sæder allerede solgt. Fra Mellemøsten har Qatar, Etihad, FlyDubai, OmanAir og AirArabia fyldte sæder med migrantarbejdere som skal hjem til Dashain, det samme er gældende for Nepal Airlines, Silk Air og Malaysian. Sumasumarum, du kan godt beregne forsinkelser til/fra Nepal i efteråret, da der inklusiv indenrigsflyvninger i Nepal, kommer adskillige hundrede af fly dagligt i Kathmandu lufthavnen. se Nepalrejser her\nDen nye grænseovergang mellem Nepal og Tibet ved Rasuwa og Kyirong (CN. Kerung) er efter den officielle udmelding blevet opgraderet til en international grænseovergang og dermed åben. Kineserne i Tibet har opbygget en State of Art grænseovergang og Dry Port som skal agere handelsrute til Nepal og Indien. Det er her Himmeltoget skal have sin afstikker mod Kathmandu, et projekt berammet til de næste 15 års udvikling. Der har været mange udfordringer for handel og rejser efter jordskælvet i foråret 2015, hvor kineserne samtidig og behændigt valgte at lukke Kodari-Zhangmu overgangen og samtidig slog hårdt ned i byerne i Nyalam-dalen. Kyirong dalen er berømt i den tibetanske kultursfære som værende ”Valley of Happiness” og deres store digter Milarepas fødested. Pt. er Rasuwa eneste grænseovergang på fuld international basis. Kodari er som sagt lukket, Hilsa er delvis åben, Kora La delvis åben. Alle de andre overgange er ved at blive enten formaliseret eller afventer logistik (man kan nærmest håbe på at det ikke kommer til at ske). Det gælder Olangchungola ved Taplejung og Kanchenjunga, Kimathanka i Sankhuwasabha ved Makalu, Lamabagar (Upper Tamakoshi vandkraftværk) i Dolakha ved Rolwaling, Tatopani i Sindhupalchok – den gode gamle grænse som måske skal genåbnes), Larke i Gorkha ved Manaslu, Kora La i Mustang, Yari i Humla og Mugu i Mugu/Humla. Tibet rejse: Den store transtibetanske rejse\nDen berømte Fewa Lake, Fewasøen ved Pokhara som mange Nepalrejsende kender, er i indskrænket fra 11,2 km2 i 1961 til blot 5,9 km2 i 2008. Ligeledes er den gået fra 33 meters dybde i 1974 til blot 18 meter i dag. Det er skræmmende tal og tegner ikke godt for Nepals mest berømte sø. Området omkring Fewa Lake, Ramsar wetland conservation area, er ufatteligt nok for en stor dels vedkommende privatejet med en voldsom indtrængen uden særlige reguleringer i forhold til byggeri, urbanisering og miljøforanstaltninger. Der har siden 2012 været forsøg på at sikre Fewas overlevelse under Baburam Bhatttarais regering, hvor Biswa Prakash Lamichhane skulle stå for at sikre miljøet omkring søen ved hjælp af diverse reguleringer. Hvis der ikke sættes kraftigt ind i de kommende år, frygtes det at søen kan tørrer helt ind inden for de næste 2-3 generationer. Vi må håbe at det livgivende arbejde kommer til at foregå effektivt og hurtigt, så Fewasøen ikke skal lide samme skæbne som ex. Bagmatifloden i Kathmandu. Kilde – adskillige nepalesiske medier. Grafik: NepalMountainNews\nKathmandu’s lufthavn lancerer app til Android\nNepals pt. eneste internationale lufthavn, Tribhuvan International Airport (mere mundret, Kathmandu lufthavn) har lanceret en app (TIA Mobile) til Android telefoner. Her kan du finde status på indenrigsfly og udenrigsfly: Desuden diverse lufthavnsservices (meget uvist hvad det kan være i Kathmandu lufthavn….), vejrudsigter, kontaktdetaljer mv.\nTurkish øger på Kathmandu\nTurkish Airlines øger frekvensen på flyrejser til Nepal. Fra medio september flyver de den gange ugentligt på en fantastisk god forbindelse. Ligeledes starter Air India på København, hvorfor man med et skift i Delhi kan flyve til Nepal hurtigt og let.\nNepalExpo afholdes i DGI byen i weekenden 17-18 juni og er det største nepalesiske kultur- og erhvervsfremstød i Danmark med omkring 40 virksomheder og foreninger. Bliv Nepal-inspireret, hør god dansk og nepalesisk musik og få lækker nepalesisk mad og mød som sagt en bred skare af nepalesiske interessenter nepalhouse.dk/events/about_event_d/nepalexpo-2017-copenhagen Alt om NepalExpo Dato: den 16. – 18.juni 2017 Dekoration og opstilling af boder: d. 16. juni fra kl. 16.00 – 22.00 Åbningsceremoni: Lørdag d. 17. juni kl. 11.30 Foodstalls: d. 16. juni kl. 16.00 – 22.00, d. 17.og 18. juni kl.11.00 – 22.00 Musik & Kultur: d. 16. – 18. juni fra kl. 16.00 – 23.00 Business tider: Lørdag & søndag kl. 11.00 – 14.00 Åbningstider: kl 11.00 – 20.00 (16. juni efter kl. 16.00) DGI BYEN i hjertet af København, (3 minutters gang fra Hovedbanegården.)Tietgensgade 65, 1704 København V NepalExpo 2017 inviterer etablerede virksomheder og iværksættere til vores spændende begivenhed for at gøre folk opmærksomme på de mange skjulte muligheder Nepal kan tilbyde Danmark. NepalExpo2017 er unik for Danmark, da det er den første af hvad der forventes at blive en årlig begivenhed. Denne 2-dages begivenhed forventes at tiltrække 7500 besøgende med mange beslutningstagere interesseret i at gøre forretning med Nepal. Et stort antal handelsselskaber og turist relaterede selskaber fra Nepal har allerede tilmeldt sig.\nI år har der været tre danske forsøg på Everest – Carsten Lillelund Pedersen og Nikolaj Niebuhr på sydsiden fra Nepal og Rasmus Kiilerich Kragh fra nordsiden i Tibet. Carsten Lillelund Petersen forsøgte sig på Mt. Everest i 2014. Men lavinen nær Khumbu isfaldet satte en stopper på al klatring på Sydsiden af Mt. Everest i foråret 2014, hvorfor Carsten Lillelund Petersens andet forsøg på at bestige Mt. Everest, desværre heller ikke lykkedes. Nikolaj Niebuhr har også været på Everest i foråret her, forsøgt sig trods sit handikap værende lam i højre side. Det vides ikke helt hvor højt han nåede, men i alle fald over 7.100 meter. Rasmus Kiilerich Kragh går selv på bjerget fra nord og forsøger en Everest bestigning uden kunstig ilt. I de dramatiske dage på en dramatisk sæson, hvor første klassiske vejrvindue i dagene 10.-12. april aldrig kom, når Rasmus Kiilerich Kragh cirka 8.600 meter på nordsiden og er dermed næsthøjeste dansker på Everest uden ilt efter Allan Christensen som nåede 8.700 meter på sydsiden i år 2000. Flot gået på en stor ekspedition www.mountains.dk/bjerg/everest_mt/\nEfter lokalvalget i Nepal, har det nye lokalråd besluttet at genåbne Balewa ”lufthavn”, der har været lukket i cirka 20 år. Balewa ligger nær Kali Gandaki-floden mellem Kusma og Baglung vest for Pokhara og skal agere omdrejningspunkt i den nye udvikling af Dhaulagiri-området.\nRasmus Kiilerich Kragh forsøger sig på Everest\nDanske Rasmus Kiilerich Kragh forsøger sig på Everest her i foråret. Han er med på en kommerciel ekspedition, men forsøger sig uden umiddelbar support og uden ilt. Topforsøget er udsat til natten 21.-22. maj og vi må håbe det går godt. Pt. har ingen danskere besteget Everest uden kunstig ilt, den nærmeste er Allan Christensen som nåede godt 8.600 meter i år 2000 hvilket stadig er en af de helt store danske Himalaya præstationer.\nLhotse (Vesttoppen) har set sin første bestigning i tre år\nMens det store fokus er på travle Everest i dagene her, har verdens fjerdehøjeste bjerg Lhotse (Vesttoppen) set sin første bestigning i tre år – siden 2014. Michael Knakkergaard Jørgensen er eneste dansker, der har toppet Lhotse hvilket var tilbage i 1997 www.mountains.dk/bjerg/lhotse/\nJesper Trier er død i en alder af 84 år. Jesper Trier stod for den første danske bestigning af en top i Himalaya, Island Peak tilbage i 1962 – men vigtigere beskæftigede han sig indgående med Nepal på flere etnografiske ture i 1960’erne. I 1972 forsvarede han sin doktordisputats om nepalesisk papirs historie. Ancient Paper of Nepal” er i originaludgaven forsynet med talrige illustrationer og prøver på nepalesisk papir og et dansk resume og er en fremragende gennemgang af den håndværksmæssige og historiske tradition og fremstilling af papir, der jo oprindelig stammer fra Kina, hvorfra metoderne seneres spredte sig sydover til bl.a. Nepal. Kort fakta: “Ancient paper of Nepal – Results of ethno-technological field work on its manufacture, uses and history – with technical analyses of bast, paper and manuscripts”, Gyldendal (Jutland Archeological Society publications, 10) fra 1972. 274 siders Doktordisputats fra Københavns Universitet (Antropologi). En af de helt store Danmark og Nepal i mellem, er nu væk.\nUdvidelse af Kathmandu lufthavn\nNepals regering har besluttet at udvide dele af Kathmandu lufthavn, Tribhuvan International Airport (TIA). Det godt 3 mio. kr. store projekt går i gang i 2019. En ny international terminal skal bygges på den nuværende golfbane nær lufthavnen og den nuværende skal så håndtere indenrigstrafik. Samtidig skal Nepal Airlines Corporation og hærens (Nepalese Army) hangarer flyttes til den modsatte side af startbanerne for at give plads til taxabaner til fly, så nepals pt. eneste internationale lufthavn kan håndtere den øgede trafikmængde med plads til yderligere 12 Widebody fly i lufthavnen.\nNy helipad terminal i Lukla\nNepals civile luftfartsmyndigheder, The Civil Aviation Authority of Nepal (Caan) er ved at lukke en aftale om 10 ropani land knap 5.100 m2) ved Lukla. Selve opførelsen af heli terminalen er grundet den øget helikopter trafik i Everest området og begynder i eftersommeren og den nuværende bliver revet ned og kan bruges til parkeret fly i den lille travle lufthavn. Rekorden i Lukla er 105 flyninger på en dag\nThe year 2010 has ended with positive notes both in terms of total visitor arrivals for the month of December and also for the whole year. The figures released by Immigration Office, Tribhuvan International Airport (TIA) reveal that visitor arrivals in the month of December 2010, compared to the same month last year, have increased by 15.7% to 36,323. Also, the total number of visitor arrivals in aggregate (Jan-Dec, 2010), compared to same period in 2009, have increased by 18.5% to all time high figure of 448,769. In the SAARC region, all markets have posted positive results. In aggregate the South Asian segment has registered a robust growth of 26.1% in the month of December and 24.7% in the year 2010 (Jan-Dec). Visitor arrivals from India (19.5%), Bangladesh (42.4%), Pakistan (94.3%) and Sri Lanka (148.3%) have registered positive growth in December 2010. In aggregate the South Asia has registered a positive growth of 26.1% for the month of December and 24.7% between January to December. In December 2010, there has been a robust growth of 24.4% in visitor arrivals from China. Arrivals from Asia (other than South Asia) have recorded positive growth. Visitor arrivals from Malaysia, Singapore, Thailand and South Korea have registered a positive growth of 41%, 26.4%, 4.4%, and 22.3% respectively. However Japan has suffered a soft decline by 0.4%. In aggregate the Asian segment (other than South Asia) has registered a positive growth of 14.3% in the month of December and 17.7% in the year 2010. Regarding […]\nMåske har I fulgt weekendens nyhed om Ueli Steck’s dødsfald på Everest. Den 41-årige sweitzer var ubetinget en af verdens mest kompetente og komplette alpinister med tidligere bestigninger af Everest (endda uden ilt). Han var på vej til “det store uløste problem” på Everest, nemlig den store travers fra Vestpasset (West Col) området og op gennem Hornbein couloir’en (som i sig selv kun er lavet fem gange, senest i 1991) til toppen af Everest for så at fortsætte traversen ttil Sydpasset og op på Lhotse, verdens 4. højeste bjerg. Han omkom på under akklimatisering på Nuptse, Everest’ vest top.\nIlam, Nepals primære te-distrikt får flere besøgende\nPå sydsiden af Kanchenjunga nær grænsen til Sikkim og Darjeeling, ligger Ilam – nepals primære tedistrikt med fabelagtige smukke temarker og bjergene i baggrunden – kort sagt Nepals svar på Darjeeling. Ilam ligger meget langt fra Kathmandu og det er noget af en rejse at komme derud. Pt skal man flyve til Bhadrapur og køre 4-6 timer for at komme dertil. Lufthavnen i Ilam er langsomt ved at tage form, men regulær trafik er nok et stykke ud i fremtiden. Ikke desto mindre er turismen firdoblet på få år og der var i 2016 hele 62.000 rejsende i Ilam. Ikke mange i den store sammenhæng, hvor man stadig føler sig langt fra alfarvej, men godt for lokalbefolkningen. Det skal tilføjes at 90% er lokale nepalesere og kun 10% er fra andre lande.\nForberedelserne til lokalvalgene i de 744 ny lokale enheder (VDC’er, municipalities etc.) den 14. maj skrider fremad. Nu er valglisterne lavet: der er 14 milioner valgberettigede, dvs. personer, der var fyldt 18 år den 20. februar. Heraf var 7.069.714 mænd, 6.984.625 kvinder og 143 af det tredje køn. Nu skal valgkommissionen printe listerne ud og distribuere dem til afstemningsstederne. http://www.myrepublica.com/news/17542/\nSiden kinesernes invasion af Tibet har Nepals nordre grænse været en kilden situation og i 1970’erne kom et endeligt direktiv om rejserestriktioner efter af Khampa frihedskæmpere foretog togter på tibetansk grund og flygtede ind i Nepal efterfølgende. I 1974 blev Khampa-soldaterne smidt ud af Nepal af den nepalesiske hær, men restriktionerne blev aldrig hævet. De primære områder for restriktioner har været, og er: Taplejung, Sankhuwasabha, Solukhumbu, Dolakha, Rasuwa, Gorkha, Mustang, Manang, Dolpa, Mugu og Humla. Rejsende kan ikke få individuelle tilladelser og skal have Special Permits gennem Department of Immigration udover at det skal være et helt arrangeret trek. Gennem autoriserede Trekking Agents kan det nu helt lovligt lade sig gøre stort set alle steder. Priserne for tilladelsen alene ligger mellem 10 og 500 USD pr uge. www.kiplingtravel.dk/rejser/asien/nepal\nGharial, Gavial krokodillen, som allerede er uddød i Burma, Pakistan, Bhutan og Bangladesh er igen for nedadgående i Nepal. Chitwan nationalpark udsætter Gavial krokodiller hvert eneste år omkring Chitwan i bla. Narayani og Rapti floderne under ”World Wetland Day” og ””Wildlife Week”. Det er Kasara Crocodile Breeding Centre, der til dato har udsat tusinder gavialer til dato. Desværre er flertallet døde eller bevæget sig sydover på den indiske side af grænsen, hvor der er mere føde. Overfiskeri, dæmninger, kanal graveri og urbanisering er delvist skyld i Gavial krokodillens problemer. Af knap 1.060 udsatte dyr i 2016, var det kun muligt at tælle 198 overlevende. Gavialen har i mange år haft problemer og lavpunktet var i 2008, hvor antallet var helt nede under 100 eksemplarer. Det steg til 124 i 2013 men er igen faldet til et alarmerende og kritisk antal. En enkelt Gavial skal helst have omkring 200 km uhindret flodstrækninger, for at have fødeterritorium nok.\nEfter jordskælvet er antallet af trekkere i Annapurna området i Nepal steget med 45% og nåede i 2016 114.187 vandrere. Annapurna dækker over områderne ved Manang, Mustang, Kaski, Myagdi og Lamjung distrikterne og er nepals største naturbeskyttede område. Ifølge Annapurna Conservation Area Project (ACAP) var der 95.633 trekkere fra tredjelande og 18.554 fra Sydasien (Saarc landene). Trods de flotte tal er niveauet ikke helt oppe på 2014 niveauet, hvor der næsten var 129.624 på trekking i Annapurna. Men en stigning på 35.000 på bare et år efter jordskælvet er godt for lokalbefolkningen og Annapurna var da også samlet set meget let ramt af jordskælvet med blot 3% af husene beskadiget og ingen broer. I 2005 var der blot 36.201 trekkere ved Annapurna, så stigningen er ganske markant.\nPlaner om gratis WIFI ved Annapurna og Everest\nMyndighederne i Nepal overvejer at implementere wifi zoner med gratis internetforbindelse på store dele af både trekkingturen til Mount Everest og Annapurna trekket. Det er et samarbejde med Nepal Telecommunication Authority og turistministeriet som vil øge muligheden for informationsdeling og dermed sikkerheden på de to mest besøgte trekkingruter.\nChitwan National Park får vilde bøfler og moskushjorte\nChitwan får et nyt hegnet område ved Padampur i Chitwan stik syd for Sauraha, der bliver designeret til indsatsen for at reintroducere den vilde asiatiske vandbøffel. De i alt 20+ vildbøfler kommer fra Koshi Tappu Wildlife Reserve i Østnepal. Chitwan National Park forbereder desuden også at modtage 25 moskushjorte inkl fem hanner fra Shuklaphanta National Park i Vestnepal. Interessante tiltag som bliver spændende at opleve. Junglesafari i Chitwan nationalpark.\nDet nepalesisk-kinesiske joint venture luftfartselskab med base i Kathmandu, Himalaya Airlines har netop fået leveret deres anden maskine, en Airbus 320-214 Himalaya Airines flyver på ruterne: Kathmandu-Colombo Kathmandu-Yangon Kathmandu-Doha\nFlymuseum i Dhangadi, Vestnepal\nI kategorien over ualmindelige museer, må flymuseet i Dhangadi klart indgå. Dhangadi er nok mest kendt som gennemkørselsby på vej til grænsen i Mahendranagar, og selvfølgelig også til det fine Sukhla Phanta Wildlife Reserve. Men ikke desto mindre ligger en gammel udbanket Fokker50 fra Cosmic Air, der nu er indrettet som museum midt i Dhangadi. Se også Wikipedia om Nepal\nNepal trekking foredrag 23/1\nMange har været på trekking i Nepal, nogen har været det flere gange – men få har vandret så meget og så mange steder i Nepal som aftenens foredragsholder, Inger Marie Arildsen. Kort sagt et trekkingforedrag med en af Danmarks mest erfarne Nepaltrekkere gennem ti år med bl.a. Kanchenjunga, Makalu, Salpa, Everest, Solu, Manaslu, Mustang, Dolpo og Mugu, Rara og det store Vestnepal eller deromkirng. Vel mødt til en meget spændende aften mandag 23/1 kl. 19:30 Medborgerhuset, Danasvej 30B, 1910 Frederiksberg C. Foredraget holdes af Dansk-Nepalesisk Selskab. Medlemmer har gratis entre, gæster betaler 30 kr. i entre\nPrins Joachim rejser til Nepal for CARE\nSom 22-årig rejste Hans Kongelige Højhed Prins Joachim i 1991 til Nepal på sin første protektorrejse for udviklings-organisationen CARE Danmark. Nu vender han tilbage for blandt andet at møde ofrene for jordskælvet i 2015 og besøge nogle af de samme områder som i 1991. Besøget i Nepal bliver både en rejse tilbage i tiden og et kig ind i fremtiden for landet i midten af Himalaya, der er et af verdens fattigste og mindst udviklede lande. Rejsen er planlagt sådan, at Prins Joachim får mulighed for at mødes med nepaleserne og selv opleve deres levevilkår og høre om deres situation. Det betyder, at de deltagende journalister på tæt hold får mulighed for at opleve de barske forhold, befolkningen i det fattige land lever under. Undervejs på rejsen skal Prinsen besøge små landbrug og bønder i en landsby, møde ofre for jordskælvet i Gorkha distriktet, hvor CARE blandt andet hjælper med rent vand og at genopbygge markerne. I store dele af Nepal betyder klimaforandringer, at fattige småbønder har svært ved at skaffe sig mad på bordet og en overskydende indkomst til eksempelvis børnenes skolegang. Derudover kæmper tusindvis af mennesker fortsat med konsekvenserne af det værste jordskælv i landet i over 80 år, som ramte landet i april 2015. 800.000 mistede deres hjem og næsten 8000 mistede livet. Siden Prins Joachim blev protektor for CARE Danmark i 1989, har han været på 10 besøg i CARE Danmarks projektlande og mødt flere af de mennesker, som får hjælp af CARE Danmark. Kilde: CARE\nGod Kanchenjunga artikel\nLæs mere om trekkingturen til Kanchenjunga base camp på BBC i en fantastisk god artikel om forholdene ved verdens tredjehøjeste bjerg. Læs Kanchenjunga artiklen her\nNepal har et af verdens største potentialer for vandkraft\nGennem snart en generation, har der været tale om det store og uforløste potentiale for at skabe elektricitet til nepaleserne selv såvel som en indbringende eksportvare til bl.a. Indien. I 2017 åbner adskillige værker med en samlet ekstrakapacitet på 240 mw fra vandkraft, måske endda mere hvis de sidste store vandkraftanlæg som Upper Trisuli-.Rasuwa når at blive færdig. Det kan blandt andet betyde enden på “load Shedding” i Kathmandu, de evindelige strømafbrydelser som har huseret mere end 25 år. I 2016 kom blandt Upper Marshyangdi Hydropower (50 mw), Upper Madi Hydropower (25 mw), Upper Hewa (15 mw) og Upper Mai (12 mw) samt 6-7 andre vandkraftanlæg i brug. I 2017 regner man med at Khani Khola 1 (40 mw), Arun Kabeli A (25 mw), Solu Hydropower project (23.5 mw), Upper Chaku A (22.2 mw), Lower Hewa (21.6 mw), Thapa Khola (11.2 mw) i brug. I 2018 regner man med at det store Upper Tamakoshi Hydropower Project (456 MW) kommer i brug\nFotografering i Nepal – lidt om droner\nEftersom droner er blevet økonomisk mulige at komme i nærheden af, er der flere som tager droner med til Nepal for at tage flotte optagelser i bjergene. Det er typisk droner med GoPro kameraer eller en anden type actionkameraer. Men det er forbudt at flyve droner i Nepal uden at have behørig tilladelse og man risikerer udover at blive arresteret og smidt ud af landet, også en klækkelig bøde. Droner i Nepal er altså et “No go” med mindre man har en tilladelse inden man rejser ind i landet fra Civil Aviation Authority of Nepal.\nTiger optælling i Parsa Wildlife Reserve, Nepal\nDen første tigeroptælling i Parsa viser en stigning i antallet af tigre fra 10 til 16 dyr i forhold til 2014-15. I 2013-14 var tiger antallet nede på 7 dyr. For at sikre optællingen bliver der i årets løb udført yderligere to optællinger oplyser National Trust for Nature Conservation i Amlekhgunj. Parsa er 637 km2 og ligger i det indre Terai og blev oprettet som bufferzone, som østlig forlængelse af Chitwan nationalpark i 1984. Mod nord grænser den op til Rapti floden og Siwalik Hill, mod øst stoppes Parsa af vejen mellem Birgunj og Hetauda og mod syd ligger skovene mod Indien. I vest ligger det indiske Valmiki National Park og Tiger Reserve, hvilket samlet set giver et stort og fantastisk naturbeskyttet område i folkemunde, kaldet Chitwan\nBeni-Jomsom-Kora La vejprojekt genstartes\nDer sættes nu ekstra midler af til sikring og delvis asfaltering af vejen fra Baglung og Beni op gennem Myagdi til Thak Khola og Jomsom og videre ind i Upper Mustang til Lho Manthang og Kora La på grænsen til Tibet. Ministry of Physical Planning and Transport har afsat et beløb svarende til ca. 400 mio. DKK til det 186 km. lange vejprojekt. De første 76 km. fra Beni til Jomsom skal asfalteres og de resterende 110 km fra Jomsom til grænsen bliver opgraderet, men beholdes som grusvej. Forhåbningerne er at vejen og den opgraderede infrastruktur vil bibringe jobs og økonomisk vækst til Myagdi og Mustang via øget (sam)handel, vandkraft, pilgrimsturisme til Muktinath og almen turisme.\nDen tidligere Maharaja af Mustang, Jigme Dorje Palbar Bista er død 86 år gammel under en indlæggelse på Om Hospital i Cabahil, Kathnamdu. Den populære Mustangi blev født i 1930 og var tredje søn af Kong Angun Tenjing Trandul. I 1959 bliver han kronet som “Parbal Bista” og efterfølger af faderen Trandul (der dør I 1964). Reelt set var Mustang Rajaerne magthavere over Mustang, Salyan, Jajarkot og Bajhang indtil de i 1790 anerkendte nepalesisk herredømme. Efter monarkiets endeligt og republikkens opståen i 2008, måtte Maharajafamilien af Mustang pænt aflevere sine titulære titler.\nChitwan nationalpark DEC16. Elefant safari som bæredygtige danske rejsebureauer ellers har fravalgt, er netop blevet muligt i fire nye bufferzoner ved Chitwan. Chitwans bufferzoner administreres af lokale i samarbejde med nationalparkmyndighederne. De nye elefant safariområder er Batuli Pokhari, Dakshinkali, Nawajyoti og Bandevi community forests, der ligger op til selve Chitwan. Nationalpark myndighederne går efter jobskabelse og udvidelse af turismen. De er desuden tanker om at åbne Homestays og give tilladelse til endnu flere ”safarioperatører”. Dog er tiderne limiteret om morgenen fra 7-9 og eftermiddagen 15-17 Selve Sauraha er efterhånden et turist hotspot som har gennemgået en dramatisk forvandling gennem de seneste 10 år. Der er ikke meget jungle eller Wildlife stemning, men utallige hoteller hvoraf de fleste er i den billigere backpacker ende af skalaen. Siden den store nedgang efter jordskælvet i 2015 er turismen fordoblet i Chitwan og mere end 150 hoteller, hvor langt størsteparten altså findes i Sauraha. De bedre og naturmæssigt stærkeste steder ligger i andre egne af Chitwan, men der er så til gengæld også et forrygende dyreliv og ikke et stort slid på nationalparken.\nBilligt, hurtigt og enormt lækkert, måske nepals svar på Take Away. I alle fald er det de færreste nepalrejsende som ikke har fået en god omgang ”mormor” før eller siden på deres Nepalrejse. Men hvor finde man gode Momos – her en lille oversigt over fem gode steder ingen er nødvendigvis bedre, end andre – men lækkert er det. 1. Everest momo Everest Momo Centre som det så flot hedder, er en klassiker beliggende på Leknath Marg umiddelbart nord for Thamel. Lokalt tilberedte bøffel momo med en forrygende achhar til. Der kan være travlt, men ventetiden er det hele værd. En favorit! 2. Dharahara Momo Lige ved Dharahara (hedengangne Bimsen Tower og det gamle hovedpostkontor og skønne vaskeplads, ligger den lokale, lettere snaskede men meget lækre Dharahara Momo. Der er travlt i spisetiderne, men den er bestemt anbefalelsesværdig. 3.The Ghangri Café En lille tur til Jhamsikhel i Patan bringer dig til The Ghangri Café. Her er serveres Momo med 3-4 slags hjemmelavede chutneys. De er foldet en kende alternativt, men er ganske lækre 4.The Societe Lounge Bar Tager man forbi Hattisar, kommer man ind i en art fusionsmomoverden på The Societe Lounge Bar. Lokal unge kommer og spiser de veltilberedte pasta-momo. Lækkert og anderledes Det kunne også være Royal Saaino, Bagmati Sweets, Indreni Food Land, Shandar Momo, GG Machaan, Momo Magic, Momo Mantra og Quick Momo 5. Men intet slår bjergene Momo i bjergene er en sand lise -Fried Momo, Steamed Momo, Buff Momo, Chicken Momo, Vege Momo – kom […]\nNy international lufthavn i Pokhara\nDrømmer du om et fly fra Delhi til Pokhara uden om Kathmandu, Pokhara-Janakpur, Pokhara-Dubai eller andre, så er der godt nyt på vej. Første sten til Pokhara Regional Internationmal Airport begynder til nepalesisk nytår, d. 13. april 2017.\nSe storfilmen Himalaya 1/12 i Århus\nAarhus – Torsdag den 1. december 2016, kl. 19.00 – Lille sal Vi viser ’Himalaya’, den Oscar-nominerede film fra 1999, der udspiller sig i den barske natur i Dolpo Introduktion: Lars Gundersen Se ’Himalaya’, den Oscar-nominerede film fra 1999, der udspiller sig i den barske natur i Dolpo. Vi kan her præsentere noget, der nok må gå under betegnelsen “repremiere”, og er glade for at kunne invitere til fremvisning af Eric Valli’s storfilm, ’Himalaya’. Eric Valli har før bidraget med film om Nepals honningjægere, og han er en af de største formidlere af spændende historier fra Nepal. ’Himalaya’ begynder med historien om en af Dolpos klassiske saltkaravaner, der dog går galt, hvorpå et drama i det høje indre Dolpo udspiller sig. Karavanen udfordres af vinterens komme og den barske natur, og der inddrages andre klassiske temaer som generationskonflikter og deres livs prøvelser osv. En stor del af handlingen er optaget on location i landsbyen Dho i Tarap-dalen. Hovedrollen som den aldrende landsbyleder spilles af Thinle Lhondup, der døde i foråret 2016 i en alder af 72. Filmen blev nomineret til en Oscar som bedste udenlandske film i 2000. Scenerierne og filmkunsten er i verdensklasse. Vi tør godt love en dejlig aften med en flot og spændende film i godt selskab. Tid: Torsdag 1. december 2016, kl. 19.00 Sted: DOKK1 (Lille Sal), Hack Kampmanns Plads 2, 8000 Aarhus Pris: Gratis for medlemmer af Dansk-Nepalesisk Selskab. Entré for gæster: 30 kr.\nSøren Kruse Ledet – 42 danske bestigninger i Nepal\nSKL siger måske ikke de fleste så meget endda, men ikke desto mindre har han ikke bare flest danske Himalaya bestigninger bag sig, men 3-4 gange så mange som den med de næstflest bestigninger www.mountains.dk\nTo nepalesere på BBC’s top 100 Women 2016\nChanira Bajracharya og Lhakpa Sherpa på BBC’s top 100 Women 2016. Den tidligere Kumari, 21 årige Chanira Bajracharya er på listen for sit utrættelige arbejde for at skabe bedre forhold for tidligere levende gudinder, Kumarier gennem et utrætteligt netværksarbejde. Og Lhakpa Sherpa er på listen som første nepalesiske kvinde der besteg Everest (og det er ikke helt rigtigt, men hun var den første som kom ned i live…. – Pasang Lhamu var første nepalesiske kvinde på toppen tilbage i 1993 men hun omkom under nedstigningen). Lhakpa der oprindeligt er fra det nordlige Sankhusawa flyttede til USA for mange år siden og arbejder i en lokal 7-Eleven i Conneticut og har nu besteget Everest hele syv gange. www.bbc.com/news\nMount Everest trekket er et af nepals mest ikoniske områder og det går godt igen efter 2015. Således var der 10.013 trekkere i Mount Everest området i oktober alene, eller omtrent 800 trekkere dagligt i Namche Bazar. De fleste går mod Thyangboche klosteret og nogle videre til Everest basecamp – men der er stadig rig mulighed for på det nærmest at være ”alene” i Khumbu, Everestbasecamp. Selv nær Khunde og det lille fine Gong Ri udsigtspunkt er en forrygende tur, ligger på bjergkammen som skiller Thame og Khunde-Khumjungdalene. Og dte er bare et af mange steder på Everest trekket, hvor man får store oplevelser uden mange andre.\nI dag starter Tihar festivalen (Diwali)\nNymånen i Kartika dukker op om to dage, hvorfor en af nepals skønneste fetivaler, Tihar går i gang i dag. Tihar (Diwali, Deepawali og Yamapanchak) varer fem dage og falder umiddelbart efter Dashain. 1. dag er kragens dag, Kaag Tika (Kwah Puja) 2. dag er hundens dag, Kukur Tika eller Khicha Puja 3. dag er koens dag, Gai Tika og Laxmi Pujā 4. dag er Gobardhan Puja and Mha Puja og husker jeg ikke helt galt, også begyndelsen på newarernes klassiske Nepal sambat kalender 5. dag er bror/søster dag, Bhai Tika\nDer er desværre et stigende antal tilfælde af Dengue feber i Nepal -Dengue som er en verdensomfattende epidemi. Klart det hårdest ramte område er Terai og Chitwan distriktet med godt 300 tilfælde. Desuden er Jhapa, Kailali, Parsa, Kathmandu, Kanchanpur, Rupandehi, Lalitpur, Dhading, Kavre, Saptari, Kaski, Syangja, Bara og Baglung ramt med 20-30 tilfælde hver. Dengue feber er en myggebåren infektionssygdom, som oftest medfører et forløb af alá hård influenza samt hos nogle udslæt samt muskel og ledsmerter. Der findes ingen vaccine eller speciel behandling af Dengue feber; da sygdommen skyldes et virus, hjælper antibiotika ikke. Mellem 70 og 100 millioner mennesker anses for at få dengue feber hvert år og det er dermed måske verdens almindeligste insektsbårne virussygdom. Den sikreste måde at undgå Dengue og dermed forhindre smitte er at beskytte sig mod myggestik. Men modsat malariamyggen stikker dengue-myggen i dagtimerne, særligt morgen- og eftermiddag. Myggen er typisk urban og findes i byer og bynære områder. Brug myggespray – gerne med (DEET) eller tilsvarende. Hoteller med aircondition er væsentlig sikrere, end værelser med vifte eller helt uden. Denguefeber findes i over 100 lande, i Afrika, men oftest i Asien og er udbredt ex. i Thailand men også i Caribien og Sydamerika.\nJunko Tabai, første kvinde på Everest er død, 77 år\nJapanske Junko Tabai besteg Everest fra sydsiden i 1975 og var dermed første kvinde på toppen af Everest. Tabei var en af syv japanere, der blev fanget i en lavine i Camp II d. 4/5-1975. Tabei og hendes partner, Ang Tshering Sherpa var hhv. d. 39 og 40. person på toppen af Everest. I 1992 blev Junko Tabai derudover første kvinde på Seven Summits.\nRejser til Nepal på førstepladsen for 2017 hos Lonely Planet\nRejsebogsforlaget Lonely Planet med del legendariske rejsebøger “Travel Survival Kit” har Nepal på førstepladsen over rejslande i 2017. Tillykke Nepal!\nNepals regering arbejder på en ny plan for at beskytte sneleoparden i Nepal, deres Snow Leopard Conservation Action Plan, hvorved det sjældne og truede dyr, skal have forbedret overlevelsesmuligheder. Det er offentliggjort i forbindelse mede den internationale sneleopard dag d. 23. oktober (første gang i 2014). Her blev verdens 12 sneleopard-lande enige om en handlingsplan for beskyttelse af biotoper, som sneleoparderne lever i. Man regner med at Nepal har mellem 3 og 10% af verdens bestand af sneleoparder, alle i de nordligste egne på grænsen til Tibet samt Indien og Sikkim. Nepal har udpeget knap 13.000 km2 store landområder til habitat i hhv. en vestlig (Darchula til Dhading), Rolwaling (Ganesh Himal til Tashi Lapcha), Sagarmatha (Tashi Lapcha til Ama Lapcha/Mera peak), Makalu- Barun (Mera Peak til Topke Gola) og Kangchenjunga (Topke Gola til grænse til Indien og Sikkim.\nTrekking i Nepal – Langtang status\nStatus i Langtang dalen på Langtang trekking i Nepal Rimche har to tehuse – og det venter på besøgende Lama Hotel har seks lodges åben Riverside har et tehus Langtang Khola – Woodland har stort set færdiggjort genopbygningen af tehus Ghoretabela har et genopbygget lodge nær nationalpark hovedkvarteret Thangshyap har fire tehuse klar Gumba Kangtanshah har ligeledes fire tehuse klar Langtang har nu 10 lodges og kapacitet til 60 trekkere. Byen er ikke genopført endnu Mundu (Mondoo) har fem lodges klar Singdum har et enkelt tehus samt det nye Nespali Kyanjin Gompa har alle 25 lodges klar – inklusive det fabelagtige Dorje Bakery\nDer er i alt udstedt 277 tilladelser til 19 bjerge i efterårssæsonen 2016. Med 151 tilladelser er Manaslu det mest søgte af de store bjerge i efteråret 2016. Det er uvist hvor mange Ama Dablam tilladelser, der er udstedt – og derfor er Himlung Himal med 39 udstedte tilladelser på nuværende tidspunkt det næstmest besøgte ekspeditionsbjerg i Nepal i efteråret 2016. Koreaneren Sung-Taek Hong vil igen forsøge sig på Lhotses sydvæg, måske en af Himalayas sværeste og farligste ruter og vægge overhovedet. Everest bliver kun ganske sjælden besteget efter monsunen, senest var tilbage i 2010. I år er der et par tilladelser, hvor den ene, ultraløberen Kilian Jornet er vendt om). Men japaneren Nobukazu Kuriki igen vil forsøge en solobestigning af verdens højeste bjerg. Nobukazu Kuriki har forsøgt at bestige Everest fire gange tidligere og mistede flertallet af finger og tæer efter svære forfrysninger i 2012). Mest interessant er Elia Saikaly og Pasang Kaji ekspedition, hvor de vil forsøge en førstebestigning af de nyligt omdøbte og åbnede Mt. Tenzing 7.916 meter og Mt. Hillary 7.681 meter.\nEverest base camp på 120 sekunder\nFascinerende: 120 skud af et sekund stykket, det giver et ret fantastisk indtryk af Everest base camp:\nAntallet af rejsende i Nepal er begyndt at stige stille og roligt\nDepartment of Immigration statistics i Nepal har netop offentliggjort halvårsstatistikken for antallet af rejser ind Nepal i 2016. Der er tale om en stigning på små 13% efter det katastrofale 2015, men desværre er tallet stadig omkring 25% under 2014. Tallene for Nepal rejser i perioden 01JAN-30JUN ser således ud: 2016: 313.512 2015: 277.992 2014: 412.461 Amerikanere og englændere står for de største stigninger. Begge har over 40% stigning fra 2015. Indien med godt 37% lige i hælene. Kineserne har derimod mod alle forventninger tabt pusten og er 28% nede. I alt rejste 538.970 til Nepal i 2015, et fald fra 790.118 rejsende i 2014 eller skræmmende på 251.148 eller ca 32%. Dog tegner efteråret flot i Nepal, hvis man baserer det på præliminært bestilte flyrejser, så vi må håbe for Nepal at sæsonen september til december bliver god.\nDen 18/8 2016 er det Janai Poornima (fuldmånedagen i Shrawan).\n“Den Hellige Tråd. På denne dag hver hindu binder en hellig tråd om håndleddet, det kaldes også Rakshya Bandhan”. Janai Purnima eller Janai Poornima er en af sommerens store helligdage i Nepal, trods den festligholdes ganske forskelligt lokalt. Mest udbredt er traditionen med et rituelt bad og udskiftning af ”Janai” der betyder ”den hellige tråd”. Alle hinduer modtager en tråd bundet om håndleddet af en Brahman som symbol på beskyttelse for det kommende år. Mange pilgrimme søger mod Gosainkund søerne for at foretage et rituelt bad og ligeledes er Muktinath et stort pilgrimsmål. En del af Nepals utallige shamaner kommer til Patan for at foretage et ritualt bad i Kumbheshwor. De besøger desuden Kalinchowk Bhagavati templet i Dolakha, hvor de beder for deres helbredende evner mv.\nDanskere der rejste i Nepal og Kathmandudalen for 40-50 år siden, blev måske mødt med et venligt “Åh, så kender De Hans Jørgensen” – hvor de fleste beskæmmende måtte svare, at de aldrig har hørt om ham. Hans Jørgensen (1886-1954) blev student og sprogforsker og studerede sanskrit og sammenlignende sprogvidenskab ved tyske universiteter. I 1911 fik han en doktorgrad ved universitetet i Kiel for sanskritteksten ”Mantrabråhmana”. I Berlin havde han studeret forskellige manuskripter fra Nepal på newari. Newarerne er sprogligt og etnisk beslægtede med Tibet men har samtidig været under stærk indisk indflydelse gennem århundreder. Newarernes evner og kultur prægede og præger stadig livet i Kathmandu dalen, og deres sprog var det fremherskende i hele daleområdet. Det var præget af sanskrit, hvilket har påvirket litteraturen. Newar sproget røg ind i problemer under Ranastyret, der konstant undertrykte det og i en periode var forbudt at tale og skrive på newari. I 1921 udgav Hans Jørgensen artikel i Zeitschrift der Deutschen Morgenländischen Gesellschaft, hvorefter han en newari ordbog (måske nærmere ordsamling) udgivet i Acta Orientalia. I 1927 kom HJ til Cambridge University på støtte af Carlsbergfondet, hvilket førte til en samling buddhistiske legender på newari med engelsk oversættelse i 1931. Siden udkommer”A Dictionary of the Classical Newari” i 1936, Batisaputrikakatha i 1939 og The Tales of the thirty-two Statuettes 1939 og 1941 A Grammar of the Classical Newari i 2941. På det tidspunkt havde ingen arbejdet så målrettet med newarernes litteratur og sprog. Se mere: wikipedia.org\nNepal er på førstepladsen for rejselande i 2017\nNEPAL er på førstepladsen over rejselande, man skal opleve i 2017 i følge rejsebogsforlaget, Rough Guides. Som en af forfatterne, Shafik Meghji, siger: *Nepals kulturelle landskab er mindst lige så forskelligartet, som det fysiske landskab” www.kiplingtravel.dk/rejser/asien/nepal\nKyirong, Kerung – Tibet-Nepal grænse\nLidt fra historiebøgerne på dags dato Nepal og Tibet har stort set altid haft gode relationer, specielt for de nepalesiske handelsfolk, har der været en god samhandel og selvfølgelig kulturel udveksling herunder blev Kong Ansubarmas datter, Bhrikuti, gift med den første tibetanske konge, Songtsen Gampo osv. Men dag 3/8 er det 328 år siden, at nepalesiske tropper krydsede grænsen ved Rasuwa og gik ind i Tibet og Kyirongdalen – grænseovergangen som er på trapperne til at blive åbnet igen her i 2016. Relationerne gik fra gode til værre, da Malla kongerne startede med at præge nye sølvmønter i slutningen af deres regeringstid, hvor tibetanerne krævede blanke, rene sølvmønter. Da Prithvi Narayan Shah tog magten i det nye samlede Nepal, anså han at det ville være et stort prestigetab at bøje sig for de tibetanske krav. Desuden var der et asylproblem for Syarmapa Lama, en dissident udover at nepaleserne krævede højkvalitets salt, i stedet for fra tibetansk side. Ak, mange problemer små – det hele kulminerede d. 3. august 1788. Og sådan startede den første Nepalesisk-Tibetanske krig……\n17 sneleoparder i Mustang distriktet\nIntet mindre end 17 sneleoparder er blevet optalt i Mustang. NGO’en Green Forest har sammen med ACAP (Annapurna Conservation Area Project) stået for optælling gennem de seneste mange måneder. De senere år har ACAP været meget aktive omkring antikrybskytteri og beskyttelse af det fantastiske og ekstremt sjældne kattedyr i alle 16 landsby VDC’er i området. Det er første gang, at der er elavet en egentlig optælling af sneleoparder i Mustang – og at den er i positiv spredning, er indbygerene i Ghami, Chhusang og Surkhang alle vidne til, de har observeret indtil flere dyr de seneste år. Desuden er der observeret sneleoparder både øst og vest for Jomsom og Kobang i Thak Khola, hvilket er fantastiske nyheder\nNepalesiske kunstnere mellem tradition og globalisering Fra 17. september 2016 viser Moesgaard Museum en etnografisk udstilling, som favner den overvældende visuelle kulturarv i Nepal, som de udstillende nepalesiske kunstnere hver især er inspireret af. Hver af de otte udvalgte nepalesiske kunstnere følger deres egne individuelle kreative sti mellem tradition og global eksponering til at udforske visioner om et mere retfærdigt samfund. Mens nogle forsøger at udtrykke den desperate følelse af uretfærdighed og umenneskelige forhold i et land, hvor regeringen ikke tager tilstrækkeligt ansvar for folket, ser andre på gamle myter og spiritualitet. Udstillingen, der er en del af CKUs landsdækkende kunstprogram IMAGES 16, præsenterer udvalgte værker af kunstnerne, og gennem filmiske portrætter skabt i Nepal i efteråret 2015 vises deres baggrund og kunstneriske visioner i relation til samfundet. De filmiske portrætter af kunstnerne er blevet realiseret med støtte fra Danidas oplysningsbevilling og udstillingen er en del af CKU Images\nSagarmatha Everest nationalpark 40 års jubilæum\n40 års jubilæum: den 19. juli 1976 blev åbnede Sagarmatha National Park (Everest). Det er nu 40 år siden at Sagarmatha National Park (Everest) åbnede. I 1979 blev nationalparken sat på UNESCOS verdensarvsliste. Everest området dækker 1.148 km2 og går fra 2.845 meter og til toppen af Everest, 8.848 meter. Der er fire klimazoner og en del både sjældne dyr og fugle og selvfølgelig vegetation.\nNepals tigerbestand vokser stadig\nI 2013 var der 120 bengalske tigre i Chitwan, 50 tigre i Bardiya, 17 i Shuklaphanta Wildlife Reserve, 7 i Parsa og 4 i Banke. Og tallene ser ud til stadig at stige. Specielt oprettelsen af Banke nationalpark, der ligger sammen med Bardiya National Park, har været ek effektiv investering. Tigrene og det andet vildt, har haft væsentlig bedre vilkår, flere forskellige biotoper og generelt bare et større landområde. Blandt de ni tigerarter, er den balinesiske tiger (Panthera tigris balica), den kaspiske tiger (Panthera tigris virgata) og Java tigeren (Panthera tigris sondaica) desværre allerede uddød.\nGrænser og grænseovergange, jernbaner og fremtidens infrastruktur\nNepaleserne har opsat et par nye grænse-varder ved trigrænsen ved Liphu Lekh, der er under potentiel trussel/forvandling fra Kina og Indien. Samtidig styrker kineserne deres grænsetilgange sydover i Tibet og sløjfer samtidig den historiske grænseovergang ved Friendship Bridge (officielt grundet jordskælvet, uofficielt fordi der har været tibetanske protester og aktivister for tibetansk frihed). Seks Tibet (Kina)-Nepal veje er igangsat. Vejen ned til Kora La (dvs. mod Mustang og Kali Gandaki) er igangsat (igen) Vejen ned til Walungchung Gola (Olangchung-Taplejung-Jhapa) er igangsat Vejen ved Hilsa er ved at blive opgraderet, det samme er Limi-vejen samt Tinkar vejen og der er flere grusveje ned mod Dolpo Vejen ned til Arun-dalen er godt færdig og en unavngiven by er opført på nordsiden af grænsen få hundrede meter fra Kimathangha. Og det helt store projekt er den Transtibetanske jernbane, som nu er nået fra Lhasa til Shigatse. Om seks år skal den gå til Darchen (Kailash) – og allerede om fire år, skal den nå Nepals grænse i Kyirong-dalen og den nepalesiske side ved Rasuwa-Ghadi (og en Dry-port ved Timure), hvorfor vejen via Dunche-Galchi bliver voldsomt udbygget. Grænsen kommer vist til at hedde Kerung i nord og Rasuwa i syd. Her vil man måske blive overrasket over at Nepal rent faktisk har en “Department for Railways”, men den store forkromede plan ser ud til at der skal gå tog øst-vest gennem Nepal og at den skal videreføres og forbinde Kakkarbhitta, Janakpur og Nepalganj med det indiske jernbanenet.\nOmtrent 600 på toppen af Everest i 2016 400+ fra Nepal og resten fra Tibet Efter et års hvile uden nogen på toppen i 2015, har der i foråret 2016 været godt gang i Everest igen. De store kommercielle aktører har igen været i fokus, men alt i alt har det været en ”normalsæson” på Everest, desværre med fem dødsfald som følge. Både i 2014 og 2015 blev Everest ekspeditionerne aflyst på den nepalesiske side. I 2014 grundet den store serac og efterfølgende lavine, der kostede 16 Sherpaer livet (i alt omkom 19 på Everest i 2014) og i 2015 afbrød den store lavine forsaget af jordskælvet alle Everest bestigninger. I alt lå der 34 hold i base camp på sydsiden i Nepal med i alt 289 bjergbestigere. Dertil kommer de 500 højde sherpaer (bærere, hjælpere, køkkenfolk og klatreguider). Det er en nedgang på ca. 10% fra 2015. Kun eet hold forsøgte sig på en anden rute end normalruten, Sydøstkammen på Everest. I alt har der været omtrent 4.430 bestigninger fra Nepal og 2.600 fra Tibet, dvs. i runde tal 7.000 som har været på toppen af Everest siden Hillary og Tenzings førstebestsigning i 1953. Og Everest er en stor forretning – omtrent 15 mio USD bibringer Everest med årligt til den nepalesiske økonomi. Turismen som helhed står turismen med knap 9% af Nepals BNP og 7-8% af jobskabelsen. Desværre er der i den forbindelse stor nedgang i antallet af vandrere i Himalaya (trekking i Nepal) med delvis nedgang på […]\nIngen krybskytteri i Chitwan for andet år i træk\nChitwan Nationalpark kunne i fredags fejre endnu et år uden krybskytteri, en stor succes specielt for de store katte som eopard og ikke mindst tigeren – samt selvfølgelig næsehorn, alle eftertragtet i Kina og andre østasiatiske lande. Ikke siden d. 2. maj 2014 har der været et tilfælde af krybskytteri, hvilket både kan ses på bestanden, men også på bevogtningen af det skønne nmaturområde. Tillykke Chitwan Nationalpark\nBestig Mt. Everest (virtuelt)\nMammut har lavet en 360 graders dokumentation af en Everestbestigning via den sydlige rute fra Nepal. Et fascinerende projekt med 360-graders panoramabilleder og video. På Everest var det Lakpa, Pemba Rinji, Ang Kaji og Kusang Sherpa, der stod for dokumentaren. Det er ret fascinerende – Bestig Everest selv her:\nVidste du at Nepal, som er omtrent 10% mindre end Surinam, eller som dækker omtrent 0,1% af jordens overflade er hjemsted for ikke mindre end: 9,3% af verdens fuglearter 4,5% af verdens pattedyrearter 2,7% af veredns blomstrende plantearter 1,6 % af verdens krybdyrarter 3.808 gletsjere og mindst 1.466 gletchersøer 35 typer skov Velkommen til Nepal\nEverest sydtop 26. maj 1953\nMan hører altid om førstebestigningen af Everest som på søndag er 63 år siden – dvs. Tenzing og Hillary. En næsten set lige så formidabel bedrift fandt sted tre dage før, d. 26. maj 1953, da Charles Evans og Tom Bourdillon nåede sydtoppen af Everest i 8.749 meters højde.\nDen nye indenrigsterminal i Kathmandu lufthavn åbner\nDen nye indenrigsterminal er netop åbnet i Tribhuvan International Airport (Kathmandu lufthavn). Den har kostet omkring 8,5 mio kroner og er forsinket to år, men kan håndtere væsentlig flere passagerer og på end bedre måde, end den gamle terminal. Der er omkring 15 indenrigsselskaber i Nepal, de er stadig på “EU’s Black List”. Der er knap 1,5 mio indenrigspassagerer i Nepal årligt. For rejsende er det primært Pokhara og Chitwan, som der flyves på efterfulgt af Lukla og Jomsom.\n20 år siden: den store Everest tragedie d. 10. maj 1996\nI dag er det 20 år siden at Everest med Lene Gammelgaard fik sin første danske (og skandinaviske) kvindelige Everestbestigning, den første fra originalruten fra Nepal og blot den anden danske bestigning overhovedet. Men samtidig er det også 20-året for den store Everest tragedie, der udspillede sig i stormen d. 10.-11. maj og som kostede otte mennesker livet, deriblandt ikke mindst Rob Hall fra Adventure Consultants og Scott Fisher fra Mountain Madness\nI dage er det 60 års jubilæum for Manaslus førstebestigning\nDen 9. maj 1956 topper Toshi Imanishi og Gyalzen Norbu Sherpa Manaslu som de første nogensinde. Manaslu er en af Himalayas smukkeste ottetusindere og ligger ret isoleret i det centrale Nepal, mellem Ganesh Himal i øst og Annapurna i vest. Manaslu, hvis navn på sanskrit betyder noget i retning af “sjælen”, er med sine 8.156 m verdens 8. højeste bjerg. Det blev besteget første gang via nordøstgraten, der stadig er normalvejen. To danskere har besteget Manaslu, Søren Gudmann i 2009 og Ole Mose Nielsen i 2012. Derudover har tre andre forsøgt sig\nKlatresæsonen er på sit højeste og i dagene her er de store forberedelser på Everest i gang. Lejr 3 er etableret og topdagene i perioden 18-25. maj nærmer sig hastigt. Everest har snart 6.000 bestigniger. Det er lidt anderledes på Annapurna med sine omtrentlige 220 bestigninger (og nær 70 dødsfald). Annapurna har netop haft en af sine største topdage i historien med 30 på toppen på en dag. På Shisha Pangma er Uli Steck og David Gottler klar til topforsøget på en ny rute på sydvæggen – og så er Alex Lowe en af vedens bedste bjergbestigere som omkom sammen med David Bridges i 1999 på Shisha, netop dukket op af gletcherens dyb. På Manaslu er de ligeledes klar til topforsøg.\nBarbara Adams er død\nEn af de store pionerer inden for Nepals turisme, Barbara Adams er død i en alder af 84 år. Barbara Adams kom til Nepal i 1961, en tid, hvor Kathmandudalen var en grøn oase i Shangrila udgaven, hvor stort set ingen turister endnu havde sat sin fod, og hvor jetsettere fik drinks hos Boris Lissanevitch Yak og Yeti bar på Nepals første rigtige hotel, Royal Hotel. Hun skulle dække Dronning Elisabeths statsbesøg for et italiensk magasin. Barbara Adams løb ind i en langvarig affære med King Mahendras bror, den navnkundige Prins Basundra og hun vedblev at være en del af de højere luftlags og diplomatiske cirklers inderkreds, men jo ikke mindst som en turismepionér med Tiger Tops og blandt gode venner som Elisabeth Hawley, Lisa Chogyal, Jim Edwards med videre. Efter demokratiseringsprocessen i 1990 og det absolutte monarkis endeligt, faldt Barbara Adams i unåde hos regeringen Girija Prasad Koirala. De senere år, har hun været en aktiv fredsaktivist og talte den marginaliserede og fattigeste del af nepals befolknings sag.\nNye hoteller i Kathmandu og Nepal\nNepals store Chaudhary Group (CG) har nu officielt overtaget Tigerland Safari Resort and Lodge i Chitwan nationalpark. I starten af 2016 åbnede de Meghauli Serai Jungle Lodge ligeledes i Chitwan og købte aktier i Summit Hotel, Kupondole, Patan som skal gå fra 73 til 200 værelser over de næste år. Derudover er Chaudhary Group godt på vej ind i hotelbranchen, således har Arun Chaudhary netop offentliggjort deres planer om at bygge fire nye hoteller i Nepal. 1): Holiday Inn, 200 værelser ved Jhamsikhel i Lalitpur/Patan 2): Et forretningshotel med 125 værelser ved Tripureshwor 3): Wellness Retreat med 50 Cottages nær Budhanilkantha 4): Luksus bjerg-resort med 80 værelser ved Sarankot og Annapurna bjergene\nThinley Lhondup fra Himalayan Caravans filmen er død\nThinley Lhondup, en af de vist meget få Oscar-nominerede nepalesere fra den helt forrygende fil, Himalayan Caravan er død. Thinley Lhondup havde hovedrollen i Eric Vallis storfilm fra 1999, der på mange måder satte Dolpo på verdenskortet. Jeg kunne skrive væsentlig mere om Himalayan Caravan, men vælger at lade mindet stå for Thinley Lhondup.\nMount Everest er delvis tilbage\nEverest er delvis tilbage – der er masser af ekspeditioner. I år er der 32 ekspeditioner med i alt 287 deltagere og nærmest lige så mange Sherpaer på Everest (her er Nuptse og Lhotse inkluderet). Ekspeditionerne er samlet set 15% nede i forhold til 2014 og 2015, mens trekkingturene er nede på 60% af et normalår i Khumbu i foråret 2016. Vejret har været varmt i foråret og der er et stadigt højtryk på bjerget, hvorfor der kan blive helt op til 10-12 gode dage til topforsøg i perioden mellem 15. og 25. maj, http://www.mountains.dk/bjerg/everest_mt/\nGenopbygning af Nepals historiske steder\nNepal mistede 745 monumenter af historisk, kulturel og religiøs værdi i jordskælvet i 2015, heraf alene 447 i Kathmandu-dalen. Af de 133 kolapsede totalt templer mv. var hele 83 i Kathmandu. Genopbygningen af disse kommer til at løbe op omkring 1,5 milliader kroner. Department of archeology har godkendt 104 genopbygnigsplaner, men de afsatte midler er slet ikke tilstrækkelige, hvorfor der er masser af donorer inde, blandet nedenstående Hanuman Dhoka og Durbar Square: USA og Kina Bhaktapur Durbar Square: Tysklad og Japan Patan Durbar Square: Kathmandu Valley Preservation Trust Changu Narayan: Tyskland Swayambhunath: Sri Lanka Bungamati: Sri Lanka Bhoudanath: Bhouda Development Committee Den gode nyhed er, at der er masser af genopbygning i gang ved Nepals Heritage SItes og det tegner til flot og nænsom restaurering og/eller genopbygning de forskellige steder.\nStarten på Lumbini International airport er begyndt\nNepals parlement har netop godkendt turistministeriets planer om opkøb af yderligere land til udbygning af Lumbini lufthavn i Bhairawa – “Gautam Buddha Regional International Airport”. Lufthavnen for 3.000 meter runway (landing og startbaner) på i alt 115 hektar land og skal kunne håndtere 760.000 passagerer når den erføærdig ultimo 2017. Asian Development Bank har sat knap 60 mio USD som soft loans og The Opec Fund for International Development bidrager med 15 mio USD, hvor Civil Aviation Authority of Nepal (CAAN) afholder resten af udgifterne. Lumbini, derer Buddhas fødested ses som et ankerpunkt for pilgrimsturisme fra hele Asien, hvorfor der i nepalesisk sammenhænge satses kraftigt i området.\nAnnapurna rundt – nyt shelter i Thorung passet\nEfter et par år med kraftigt vejr og selvfølgelig jordskælvet tilbage i foråret 2015, har ACAP og Mustang District Development Committee opsat et shelter i Thorung La i 5.416 meters højde. Det er bygget til 25 personer, trekkere, guider og bærere i tilfælde atf hårdt vejrlig, men det er ikke beregnet til at overnatte i. Annapurna Circut trekket er begyndt at se flere vanmdrere (og MTB) efter et fald gennem flere år, grundet vejbyggeri. Men nu er pilen vendt, og flere ønsker at opleve den gamle legendariske trekkingtur\nDer var 554.000 indrejser il Nepal i 2015 mod 790.000 i 2014, hvilket viser en nedgang på 30% efter jordskælvene i april og maj 2015. Hotellerne har svært ved at fylde værelserne, specielt Terai med nationalparkerne Bardia, Sukhlaphanta, Kosi Thappu og ikke mindst Chitwan, er hårdt ramt. Trekkingruterne er meget forskelligt ramt, hvor Langtang og Helambu står for den ståørste nedgang (vist over 90%), mens Khumbu er mindre ramt efter jordskælvet. Jordskælvet ramte nogle hundredetusinde med frygtelige menneskelige omkostninger, mens blokaden i september til januar ramte 30 mio nepalesere, hvor de økonomiske konsekvenser også var væsentlig større. 2016 er startet fornuftigt for Nepal og vi må håbe at det udvikler sig til et godt år for Nepal.\nSom Sapkota – ny PRR for Nepal\nEndelig har Nepal fået endnu en PRR for Nepal Tourism Board. Det er Som Sapkota, der normalt er formand for Non resident Nepali association i Danmark og som dermed har dybe rødder i det nepalesiske samfund i Danmark. Samtidig har Lars valgt at sige tak for denne gang og trækker sig efter knap 8 år – men håber at kunne finde en ny, så der er to PRR’s i Danmark. Se mere på www.somnathsapkota.com\nGratis SIM kort til telefonen ved ankomsten til Nepal\nFra i dag d. 2. marts bliver alle turister som ankommer til Kathmandu lufthavn, tilbudt et gratis simkort til telefonen. SIMkortet er preaktiveret og har 50 rs tanket op. Det er Nepal telecom og Nepal Tourism Board, som står bag forsøget. Forhåbningen er blandt andet at “I am in Nepal now” sloganet på de sociale medier ser ud til at have en virkning og at flere vil gå på sociale medier og sprede budskabet om at Nepal en sikker rejsedestination.\nIngen næsehorns krybskytteri i 2015\nNæsehornene har det godt i Nepal – ingen krybskytteri i Chitwan i 2015. Sammen med de tidligere år i 2011 og 2013 har 2015 været et godt år for næsehornene i Chitwan Nationalpark – der har nemlig ikke været et eneste tilfælde af krybskytteri. Chitwan og Bardia er sammen med Kaziranga i Indien de primære habitater for pansernæsehornet. Bestanden er på verdensplan (hvilket vil sige Indien og Nepal) på knap 3.000 dyr. I Nepal var der omtrent 800 næsehorn i 1950 som svandt ind til omkring 100 tilbageværende dyr ved årtusindeskiftet. I 2015 er bestanden vokset til 645 næsehorn i Nepal, 605 i Chitwan nationalpark og 40 i Bardia-Banke Nationalpark\nNepal på førstepladsen over lande du skal besøge i 2016\nEngelske Rough Guides har netop sat Nepal på førstepladsen på lande du bør besøge i 2016. Efter et annus horibilis for Nepal i 2015, er landet nu stærkt på vej tilbage på de rejsendes landkort. National Geographic har Nepal som primær destination i 2016 og nu har engelske Rough guides sat Nepal helt i front, som det primære rejseland i 2016 – det du må besøge…. Nepal’s cultural landscape is every bit as diverse as its physical one. – Shafik Meghji, co-author of The Rough Guide to Nepal Rough Guides Nepalrejse 2016\nBerlingske artikel om bjergbestigning i Nepal\n645 næsehorn i Nepal – ny rekord\nAntallet af næsehorn er nu 645 i hele Nepal, en rigtig god og positiv udvikling og resultat af mange års arbejde og naturbeskyttelse. I Bardia National Park og Banke Nationalpark er der nu 29 næsehorn, op fra 24 ved sidste optælling. I Chitwan National Park er der 605 næsehorn, et imponerende antal. I Parsa ved Chitwan er der 3 næsehorn. I Sukhlaphanta Wildlife Reserve er der 8 næsehorn. Der er desuden planer om at (gen)udsætte næsehorn i Babaidalen nær Bardia.\nVigtig nyhed – Nepal rejsevejledning opdateret\nSe Udenrigsministeriets nyeste rejsevejledning til Nepal. Udenrigsministeriet fraråder ikke længere ikke-nødvendige rejser til Nepal um.dk/da/rejse-og-ophold\nNepal har brug for hjælp – nu\nHjælp Nepal i denne svære stund. Nepal kan støttes gennem Rødekors flotte jordskælvsarbejde på egenindsamling.rodekors.dk\nRato Machhindranath festivalen (Barha Barshe Rath Yatra), som blot finder sted hvert 12. år startede i går i Bungmati. Den røde Machhendranath er regnen og høstens gud i den særegne nepalesiske mytologi for både hinduer og buddhister\nTrekking tilladelse TIMS indføres til alle områder\nFra april 2015 skal alle vandrere have TIMS card (Trekking Information System Card), uanset hvilket område man vil trekke i Nepal. Oprindeligt var det udelukkende Annapurna, Everest og Langtang som TIMS var beregnet på. Nepal Tourism Board og Trekking Associations Nepal oplyser at grupper koster 1.000,- pr person og individuelle 2.000,- pr person.\nDatoer i Nepals historie\n1846/09/15 – Jung Bahadur Rana griber magten i Nepal 1862/12/16 – Accept af Kongeriget Nepal og landets forfatning 1923/12/21 – Nepal går fra britisk protektorat til uafhængig nation 1934/01/15 – Det store jordskælv på 8,4 i Indien. 10.700 dør i Nepal og New Road forsvinder næsten helt 1950/06/03 – Fransk ekspedition når toppen af Annapurna 1950/11/06 – Kong Tribhuvan flygter til Indien 1955/03/13 – Bir BSD Mahendra efterfølger Tribhuvan som konge af Nepal 1955/03/14 – Prince Mahendra bliver konge af Nepal – Kong Mahendra 1961/10/05 – Kina og Nepal tegner handelstraktat 1962/12/16 – Nepal får ny forfatning og bliver verdens eneste Hindu monarki 1971/10/20 – Børsen i Nepal kollapser 1972/01/31 – Birendra Bir Bikram Shah Dev bliver Nepals 11. konge 1974/11/26 – Ca. 140 dør, når hængebro kollapser 1976/07/19 – Sagarmatha National Park (Everest) oprettes 1976/12/26 – Den Nepals Kommunistiske Parti (Marxistisk-leninistisk) grundlægges 1981/10/22 – Den stiftende kongres for Nepal arbejdere og bønder. Organisation ledes af Hareram Sharma og DP Singh. 1983/12/05 – ICIMOD etableret og indviet med hovedsæde i Kathmandu, Nepal, og legitimeret gennem en lov vedtaget af Europa-Parlamentet i Nepal i samme år. 1985/02/24 – Birendra, Bir Bikram Shah Dev krones som konge af Nepal 1985/04/23 – Brooklyn College fodboldhold vinder Nepals international 1988/08/20 – Over 1.000 personer omkommer da Nepal rammes af et 6,5 jordskælv. Dhankuta og Bhaktapur rammes 1990/02/19 – Politiet skyder 8 demonstranter ved demonstration for multipartisystem i Nepal 1990/04/08 – Kong Birendra Nepals ophæver et 30-årigt forbud mod politiske partier 1990/11/09 – Ny demokratiske […]\nHoteller i Kathmandu Nepal\nDer er masser af nye hoteller på vej i Kathmandu og resten af Nepal. Marriott er på vej med Fairfield by Mariott Kathmandu ved Naxal. Sheraton kommer med deres Starwood brand på Kantipath og flere nepalesiske hoteller er på vej op inden for ringvejen. I Chitwan, nær parken opføres et antal nye hoteller, resorts og lodges og desuden bygges der i Pokhara, Biratnagar og Ilam.\nTurismen faldt en smule i Nepal i 2014. De primære grunde er politisk ustabilitet og den manglende politiske evne til at få gang i forfatningsprocessen, lavinen på Everest og uvejret i efteråret samt Nepal Tourism Boards næsten dysfunktionelle arbejde i Nepal. 585.981 internationale rejsende kom til Nepal, et marginalt dyk på 1.861 personer fra 587.842 turister i 2013. Det er 0,3% eller i rimelig grad, stabilt. Det skal siges at tallet udelukkende er indrejser gennem Tribhuvan International Airport, Nepals eneste internationale lufthavn. Turismen steg fra Januar til maj, men faldt drastisk i juni og stabiliserede sig resten af året.\nForedrag med Ole Ejnar Hansen 19/3\nMød Ole Ejnar Hansen til et fantastisk foredrag i Dansk-Nepalesisk Selskab. Det er ikke første gang Ole kommer og fortæller om sine eventyr, sidste år hørte vi om hans utrolige bog, Vandringer i Himalaya – The Enlighted Yak. Ole Ejnar Hansen rejste første gang til Himalaya i 1998. Han har været tilbage næsten hvert eneste år, og vandret mere end 500 dage i Himalaya. I 1998 udgav han bogen, ”TIBET – blandt melædere og åndemanere”. “Mit Himalaya er de lokale veje – stierne, som har været der i århundreder, og knytter de mange forskellige folk sammen. Kom og hør om Oles seneste eventyr på dele af den gamle handelskaravanevej mellem Kathmandu og Pokhara, hvor han kommer gennem det ikke besøgte Nepal medudsigter til Annapurna, Manaslu, Ganesh, Langtang og meget mere. Foredraget afholdes af Dansk-Nepalesisk Selskab. Det er gratis for medlemmer men koster 30 kr. for gæster. Se mere om Nepal foredraget med Ole Ejnar Hansen her\nHotelnyheder fra Nepal\nDer sker mange gode ting på overnatningsfronten i Nepal. Shangri La bygger igen i Kathmandu, denne gang helt centralt på Kantipath Dusit Thani hotelkæden overtager management på Hotel de l’Annapurna beliggende på Durbar Marg Raddison har fåen en ny følj og ved Bhoudanath kommer flere 4-stjernede hoteller op. Men meget få af dem slår Hotel Dwarikas, der stadig nok er Nepals smukkeste og bedste hotel\nI 2014 fik Annapurna regionen også et rekordstort besøgstal. Annapurna fik intet mindre, end 129.966 – eller i runde tal 130.000 trekkere i 2014 ifølge Annapurna Conservation Area Project (ACAP). Og det er endda på grund af en del annulleringer efter de tragiske sneskred i efteråret. Indtægterne til ACAP ligger på 200 Rs for rejsende fra SAARC landene, 2.000 for alle andre og så 500-700 USD for Upper Mustang. En af de store stigninger er fra den indlandske turisme, hvor nepaleserne specielt er på ferie i Dashain- og Tihar festivalperioden i efteråret. Desværre er der ingen statistik på den nepalesiske turisme, hvorfor det er svært at verificere tallet.\nEverest (Sagarmatha National Park) i 2014\nI 2014 fik Everest (Sagarmatha National Park) et rekordstort besøgstal. 37.124 udlændinge kom til Solu-Khumbu. Det er en stigning på 1.353 personer fra 2013, hvor der kom 35.571 rejsende til Everest. Oktober er stadig klart den største måned. I 2014 var der 9.463 besøgende ved Everest. Januar er den laveste (lavere, end monsunen i juli og august) med 930 besøgende.\nHoteloversigt i Kathmandu, Nepal\nFemstjernede hoteller i Kathmandu (*****) Hotel Yak & Yeti, Durbar marg Hyatt Regency, Boudha Soaltee Crowne Plaza, Tahachal Radisson Hotel, Lazimpat The Malla Hotel, Thamel Hotel de l’ Annapurna, Durbar marg The Everest Hotel, New Baneshwor Le Meridien Kathmandu, Gokarna Dwarika’s Hotel,Battisputali Firstjernede hoteller i Kathmandu (****) Hotel Shanker, Lazimpat Hotel Himalaya, Kupondole, Lalitpur Hotel Vaishali, Thamel Grand Hotel Kathmandu Hotel Shangrila, Lazimpat Airport Hotel . Udvalg af de bedre trestjerne hoteller i Kathmandu (***) Samsara Resort, Thamel Kathmandu Guest House The Garden Hotel Marco Polo Business Hotel Hotel Mountain Hotel Harati Hotel Manang Summit Hotel Hotel Marshyangdi Hotel Center Point Hotel Gangjong Hotel Tibet The Royal Singi Hotel\nStor stigning i Kathmandu lufthavn\nKathmandu lufthavn, Tribhuwan International Airport, har igen tocifret vækstrater, med 13.53% stigning i årets første seks måneder. I alt ankom 1,722 mio passagerer i forhold til 1.517 mio i samme periode for 2013. Top 10 luftfartsselskaber på Kathmandu flyrejse Jet Airways 176,585 Qatar Airways171,712 Air Arabia 133,376 Fly Dubai 130,581 Air India 123,599 Air Asia 105,888 Nepal Airlines 97,125 SpiceJet 91,998 Etihad Airways 88,984 Malaysia Airlines 88,686